open-index/open-wikipedia-markdown huggingface dataset:
വെമ്പട്ടി ചിന്നസത്യം

കുച്ചിപ്പുടി ആചാര്യനായിരുന്നു **വെമ്പട്ടി ചിന്നസത്യം** (1929 ഒക്ടോബർ 25 - 2012 ജൂലൈ 29). കുച്ചിപ്പുടി നൃത്ത രൂപത്തിനു കൂടുതൽ പ്രചാരം നൽകിയ വ്യക്തിയാണ് ഇദ്ദേഹം. 

1929 ഒക്‌ടോബർ 25 ന്‌ ആന്ധ്രയിലെ കുച്ചിപ്പുടിയിൽ ജനിച്ചു. 1960-കളിൽ വിദേശ രാജ്യങ്ങളിൽ നിന്നുള്ള പ്രമുഖകരായ നർത്തകർക്കും നിരവധി വിദ്യാർഥികൾക്കും ചിന്നസത്യം പരിശീലനം നൽകിയിരുന്നു. 1963-ൽ കുച്ചിപ്പുടി ആർട്സ് അക്കാദമി ചെന്നൈയിൽ സ്ഥാപിച്ചു. ആന്ധ്ര സർക്കാർ കാളിദാസ സമ്മാനവും തമിഴ്നാട് സർക്കാർ കലൈമാമണി പുരസ്കാരവും നൽകി ആദരിച്ചു. ഭാര്യ സ്വരരാജ ലക്ഷ്മി. അഞ്ചു മക്കളുണ്ട്. വാർധക്യ സഹജമായ അസുഖത്താൽ 2012 ജൂലൈ 29ന് ചെന്നൈയിലെ വസതിയിൽ അന്തരിച്ചു. 

## പുരസ്കാരങ്ങൾ
* പത്മഭൂഷൺ (1956)
* സംഗീത നാടക അക്കാഡമി ഫെലോഷിപ്പ് (1967) 
* കാളിദാസ സമ്മാനം (ആന്ധ്രാ സർക്കാർ) 
* കലൈമാമണി പുരസ്കാരം 

## അവലംബം

## പുറത്തേക്കുള്ള കണ്ണികൾ
* http://www.kuchipudi.com/

വർഗ്ഗം:1929-ൽ ജനിച്ചവർ
വർഗ്ഗം: 2012-ൽ മരിച്ചവർ
വർഗ്ഗം:ഒക്ടോബർ 25-ന് ജനിച്ചവർ
വർഗ്ഗം:ജൂലൈ 29-ന് മരിച്ചവർ

വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:കുച്ചിപ്പുടി കലാകാരന്മാർ
പ്രപഞ്ചൻ

ഒരു തമിഴ് സാഹിത്യകാരനാണ്‌** പ്രപഞ്ചൻ** എന്ന തൂലികാനാമത്തിൽ എഴുതിയിരുന്ന **എസ്. വൈദ്യലിംഗം** ( 27 ഏപ്രിൽ 1945 - 21 ഡിസംബർ 2018). കേന്ദ്ര സാഹിത്യ അക്കാദമി പുരസ്കാരം ലഭിച്ചിട്ടുണ്ട്. 
## ജീവിതരേഖ
1945 ഏപ്രിൽ 27 - ന് പോണ്ടിച്ചേരിയിൽ ജനിച്ചു. സ്‌കൂൾ വിദ്യാഭ്യാസവും പോണ്ടിച്ചേരിയിലായിരുന്നു. അദ്ദേഹത്തിന്റെ പിതാവിന് പോണ്ടിച്ചേരിയിൽ സ്വന്തമായി ഒരു കള്ളു ഷാപ്പ് നടത്തി വരികയായിരുന്നു. മദ്യവർജ്ജനം ചെയ്യാനുള്ള ഗാന്ധിജിയുടെ ആഹ്വാനം ചെവിക്കൊണ്ട അദ്ദേഹത്തിന്റെ പിതാവ് തൊഴിൽ നഷ്ടപ്പെടുന്ന കാര്യം പോലും കണക്കിലെടുക്കാതെ മദ്യ ഷാപ്പ് അടച്ചുപൂട്ടി മറ്റുള്ളവർക്ക് മാതൃകയായി വർത്തിക്കുകയുണ്ടായി.  കരന്തൈ കോളേജിൽ നിന്നും തമിഴ് വിദ്വാൻ പട്ടം നേടി. തഞ്ചാവൂരിൽ അധ്യാപകനായി ജോലിക്കു ചേർന്നു. കുമുദം, ആനന്ദ വികടൻ, കുങ്കുമം തുടങ്ങിയ തമിഴ് പ്രസിദ്ധീകരണങ്ങളിൽ ജോലി ചെയ്തിട്ടുണ്ട്. ഭാര്യ പ്രമീളാ റാണി, ഈ ദമ്പതികൾക്ക് മൂന്ന് ആൺകുട്ടികളുണ്ട്. താമസം ചെന്നൈയിലും, പോണ്ടിച്ചേരിയിലും ആയിരുന്നു. അദ്ദേഹത്തിന്റെ ആദ്യത്തെ ചെറുകഥ *എന്ന ഉലകമെടാ* 1961-ൽ ഭരണി മാഗസിനിൽ പ്രസിദ്ധീകരിച്ചുകൊണ്ടായിരുന്നു തുടക്കം. ഇതു വരെയായി 46 പുസ്തകങ്ങൾ പ്രസിദ്ധീകരിച്ചിട്ടുണ്ട്. *വാനം വശപ്പടും* എന്ന നോവലിന് 1995-ൽ സാഹിത്യ അക്കാദമി പുരസ്‌കാരം ലഭിച്ചു.ഇദ്ദേഹത്തിന്റെ കൃതികൾ ഹിന്ദി, തെലുങ്ക്, കന്നഡ, ജെർമ്മൻ, ഫ്രഞ്ച്, ഇംഗ്ലീഷ്, സ്വീഡിഷ് എന്നീ ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്. ശ്വാസകോശാർബുദത്തെത്തുടർന്ന് ചികിത്സയിലായിരുന്നു. മനകുള വിനായകർ മെഡിക്കൽ കോളേജിലെ ഓങ്കോളജി വിഭാഗത്തിൽ കീമോതെറാപ്പിയും ഇതിനെത്തുടർന്ന് ചെയ്യുകയുണ്ടായി. 2018 ഡിസംബർ 21 - ന് പുതുച്ചേരിയിൽ വച്ച് അന്തരിച്ചു. 

## കൃതികൾ
### നോവലുകൾ
**വാനം വസപ്പടും*
**മഹാനദി*
* *മാനുടം വെല്ലും*
**സന്ധ്യ*
**കാകിത മനിതർകൾ*
**കണ്ണീരാൽ കാപ്പോം*
**പെണ്മൈ വെൽക*
**പദവി*
**ഏറോടു തമിഴർ ഉയിരോട്*
**അപ്പാവിൻ വേഷ്ടി*
**മുതൽ മഴൈ തുള്ളി*

### നൊവെല്ലകൾ
**ആൺകളും പെൺകളും*

### ചെറുകഥാ സമാഹാരങ്ങൾ
**നേറ്റു മനിതർകൾ*
**വിട്ടു വിടുതലൈയാകി*
**ഇരുട്ടിൻ വാസൽ*
**ഒരു ഊരിൽ ഇരണ്ടു മനിതർകൾ*

### നാടകങ്ങൾ
**മുട്ടൈ*
**അകല്യ*

## പുരസ്കാരങ്ങൾ
* സാഹിത്യ അക്കാദമി അവാർഡ് - 1995 (വാനം വശപ്പടും)
* ഭാരതീയ ഭാഷാ പരിഷത്ത് അവാർഡ്
* കോയമ്പത്തൂർ കസ്തൂരി രങ്കമ്മാൾ അവാർഡ് (മഹാനദി)
* ഇലക്കിയ ചിന്താമണി അവാർഡ് (മാനുടം വെല്ലും)
* ആദിത്തനാർ അവാർഡ് (സന്ധ്യ)

## അവലംബം
*എഴുത്ത് ജീവിതം തന്നെ - മാതൃഭൂമി 

## പുറം കണ്ണികൾ
*

വർഗ്ഗം:തമിഴ് ഗദ്യസാഹിത്യകാരന്മാർ
വർഗ്ഗം:1945-ൽ ജനിച്ചവർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:തമിഴ് കഥാകൃത്തുക്കൾ
വർഗ്ഗം:തമിഴ് നോവലെഴുത്തുകാർ
വർഗ്ഗം:തമിഴ് നാടകകൃത്തുക്കൾ
വർഗ്ഗം:2018-ൽ മരിച്ചവർ
വർഗ്ഗം:ഡിസംബർ 21-ന് മരിച്ചവർ
വർഗ്ഗം:ഏപ്രിൽ 27-ന് ജനിച്ചവർ
പൊഴിക്കര ശിലാരേഖ

കൊല്ലം ജില്ലയിലെ പരവൂർ പൊഴിക്കര രാജരാജേശ്വരി ദേവിക്ഷേത്രത്തിൽ കാണുന്ന വട്ടെഴുത്തു ലിപിയിലുള്ള വിളംബരം ആണ് **പൊഴിക്കര ശിലാരേഖ**. ചില ക്ഷേത്ര കാര്യങ്ങൾ വ്യവസ്ഥപ്പെടുത്തുന്നതിനെ സംബന്ധിച്ചാണ് ഈ ശിലാഫലകം തയ്യാറാക്കിയിരിക്കുന്നത്. വർഷം രേഖപ്പെടുത്തിയിട്ടില്ലെങ്കിലും എ.ഡി. പന്ത്രണ്ടാം നൂറ്റാണ്ടിൽ എഴുതപ്പെട്ടതാണ് ഈ ശാസനമെന്നു കരുതുന്നു.

## അവലംബം

വർഗ്ഗം:ശിലാലിഖിതങ്ങൾ
വർഗ്ഗം:കൊല്ലത്തിന്റെ ചരിത്രം
ഫിലിപ്പീൻ സ്വതന്ത്രസഭ

thumb|150px|right|സ്വതന്ത്രസഭയുടെ ആദ്യത്തെ പരമോന്നതമെത്രാൻ ഗ്രിഗോറിയോ ആഗ്ലിപ്പേയ്
ഫിലിപ്പീൻസിലെ കത്തോലിക്കാ പാരമ്പര്യത്തിൽ പെട്ട ഒരു ദേശീയ ക്രിസ്തുമത വിഭാഗമാണ് **ഫിലിപ്പീൻ സ്വതന്ത്രസഭ** (ഇഗ്ലീസിയ പിലിപ്പിനാ ഇൻഡിപ്പെൻഡിന്റേ).  ഇരുപതാം നൂറ്റാണ്ടിന്റെ തുടക്കത്തിൽ റോമൻ കത്തോലിക്കാസഭയിൽ നിന്നു വേർപിരിഞ്ഞുണ്ടായ സഭയാണിത്. 1902-ൽ ആ വേർപിരിയലിനു മുൻകൈയ്യെടുത്തത്,  ഫിലിപ്പീൻസിലെ ആദ്യത്തെ തൊഴിലാളി യൂണിയൻ സഖ്യമായ ഫിലിപ്പീൻ ജനാധിപത്യ തൊഴിലാളി സഖ്യത്തിലെ അംഗങ്ങളാണ്. വ്യതിരിക്തസഭയുടെ സ്ഥാപനത്തിനു നേതൃത്വം കൊടുത്ത  ഇസബെലോ ഡി ലോസ് റെയെസിന്റെ നിർദ്ദേശത്തിൽ, ഗ്രിഗോറിയോ ആഗ്ലിപ്പേയ് എന്ന പുരോഹിതൻ  ഈ സഭയുടെ ആദ്യത്തെ തലവനും പരമോന്നത വൈദികമേലദ്ധ്യക്ഷനും ആയി. ആഗ്ലിപ്പേയ്‌-യുടെ പേരു പിന്തുടർന്ന് ഈ സഭ **ആഗ്ലിപ്പേയൻ സഭ** എന്ന പേരിലും അറിയപ്പെടുന്നു.

മൂന്നു നൂറ്റാണ്ടിലേറെ ദീർഘിച്ച സ്പാനിഷ് ആധിപത്യയുഗത്തിൽ, ഫിലിപ്പീൻസിലെ ദേശീയ സഭയിലെ വൈദേശികനേതൃത്വത്തിന്റെ സമ്പദ്ബന്ധങ്ങൾക്കും ചൂഷണത്തിനും അഴിമതിക്കും പൗരോഹിത്യത്തിന്റെ അധഃപതനത്തിനും എതിരെ വളർന്നുവന്ന പ്രതിക്ഷേധമാണ് സ്പാനിഷ് അധിനിവേശത്തിന്റെ അന്ത്യത്തിൽ മാതൃസഭയിൽ നിന്നുള്ള ഈ വിഭാഗത്തിന്റെ വേർപിരിയലിൽ  കലാശിച്ചത്.  മാർപ്പാപ്പായുടെ പരമാധികാരത്തിന്റേയും വൈദികബ്രഹ്മചര്യത്തിന്റെയും തിരസ്കാരം ഒഴിച്ചാൽ മറ്റു മിക്കവാറും കാര്യങ്ങളിൽ റോമൻ കത്തോലിക്കാ വിശ്വാസങ്ങൾ തന്നെയാണ് ഈ സഭ പിന്തുടരുന്നത്. 

ഫിലിപ്പീൻസിലെ ഒരു പ്രമുഖമതവിഭാഗമായ ഈ സഭയിലെ അംഗങ്ങൾ ജനസംഖ്യയുടെ 2.6% ശതമാനം വരുമെന്നു കണക്കാക്കപ്പെട്ടിരിക്കുന്നു. 1960 മുതൽ ഈ സഭ അമേരിക്കയിലെ എപ്പിസ്കോപ്പൽ സഭയുമായും അതുവഴി മുഴുവൻ ആംഗ്ലിക്കൻ സമൂഹവുമായും  കൂട്ടായ്മയിലാണ്.

## ഇതും കാണുക
ഇഗ്ലീസിയ നി ക്രിസ്തോ
## അവലംബം


വർഗ്ഗം:ക്രൈസ്തവസഭകൾ
വർഗ്ഗം:ഫിലിപ്പീൻസിലെ ക്രിസ്തീയത
കഥയും പരിസ്ഥിതിയും

ജി. മധുസൂദനൻ രചിച്ച ഗ്രന്ഥമാണ് **കഥയും പരിസ്ഥിതിയും**. 2002-ൽ നിരൂപണ-പഠനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്. 

പരിസ്ഥിതി സംരക്ഷിക്കാനുള്ള ഭൗതികപ്രവർത്തനം പോലെ തന്നെ കഥയിലൂടെ പ്രതിഫലിക്കുന്ന പാരിസ്ഥിതികസംവേദനവും അതേക്കുറിച്ചുളള പഠനങ്ങളും മനുഷ്യരുടെ മനസ്സിനെ സ്വാധീനിക്കുന്നുവെന്ന് ഗ്രന്ഥകർത്താവ് സമർത്ഥിക്കുന്നു . 

## അവലംബം

വർഗ്ഗം:മലയാളഗ്രന്ഥങ്ങൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
മഹാബലേശ്വർ

thumb|right|മഹാബലേശ്വറിലെ വെണ്ണ തടാകത്തിലെ ബോട്ടുകൾ.

മഹാരാഷ്ട്ര സംസ്ഥാനത്തെ സതാര ജില്ലയിലെ ഒരു മലമ്പ്രദേശ പട്ടണമാണ് **മഹാബലേശ്വർ** () () 
പശ്ചിമഘട്ട മലനിരകളോട് ചേർന്നാണ് ഈ സ്ഥലം സ്ഥിതി ചെയ്യുന്നത്. 

## ഭൂമിശാസ്ത്രം
മഹാബലേശ്വർ സ്ഥിതി ചെയ്യുന്നത്  അക്ഷാംശരേഖാംശത്തിലാണ്.  ശരാശരി ഉയരം സമുദ്രനിരപ്പിൽ നിന്ന്   ആണ്

പുനെയിൽ നിന്ന് തെക്ക് പടിഞ്ഞാറ്   അകലെ സ്ഥിതി ചെയ്യുന്ന ഈ സ്ഥലം മുംബൈ യിൽ നിന്ന്  അകലെയാണ് . 
പ്രസിദ്ധ നദിയായ കൃഷ്ണ നദി ഇവിടെ നിന്നാണ് ഉത്ഭവിക്കുന്നത്. 

## വിനോദ സഞ്ചാരം

മഹാബലേശ്വർ   ഇന്ന് ഒരു പ്രധാന വിനോദ സഞ്ചാര കേന്ദ്രമാണ്. കൂടാ‍തെ ഇവിടെ സ്ഥിതി ചെയ്യുന്ന മഹാബലേശ്വർ അമ്പലം സന്ദർശിക്കാൻ ധാരാളം ഹിന്ദു ഭക്തർ എത്താറുണ്ട്. കൂടാതെ ഇവിടെ തേൻ, സ്ട്രോബെറി എന്നിവയും ധാരാളം ഉത്പാദിപ്പിക്കപ്പെടുന്നു. സ്ട്രോബെറി, മൾബറി കൃഷിക്ക് നല്ല അനുകൂല കാലാവസ്ഥയാണ് ഇവിടുത്തേത്. 

* വെണ്ണ തടാകം ഇവിടുത്തെ ഒരു പ്രധാന ആകർഷണമാണ്. നാലു ചുറ്റും മരങ്ങളാൽ ചുറ്റപ്പെട്ടിട്ടുള്ള ഈ തടാകത്തിലെ ബോട്ട് സവാരി പ്രസിദ്ധമാണ്. 

* പഞ്ചഗണി മലമ്പ്രദേശ സുഖവാസ കേന്ദ്രം മറ്റൊരു ആകർഷണമാണ്.

* മഹബലേശ്വറിൽ കേറ്റ്സ് പോയിൻടിനു അടുത്തായി സ്ഥിതി ചെയ്യുന്ന മറ്റൊരു മനോഹരമായ പോയിൻട് ആണു നീഡിൽ ഹോൾ പോയിൻട്. ഇവിടെ പ്രകൃത്യാ രൂപം കൊണ്ടിട്ടുള്ള പാറകൾക്കിടയിലുള്ള വിള്ളൽ സൂചിയുടെ ദ്വാരത്തെ ഓർമ്മിപ്പിയ്ക്കുന്നു.

## നീഡിൽ ഹോൾ പോയിന്റ്
മഹാബലേശ്വറിൽ കേറ്റ്സ് പോയിന്റിന് അടുത്തായി സ്ഥിതി ചെയ്യുന്ന മറ്റൊരു മനോഹരമായ പോയിൻട് ആണു നീഡിൽ ഹോൾ പോയിന്റ്. ഇവിടെ പ്രകൃത്യാ രൂപം കൊണ്ടിട്ടുള്ള പാറകൾക്കിടയിലുള്ള വിള്ളൽ സൂചിയുടെ ദ്വാരത്തെ ഓർമ്മിപ്പിയ്ക്കുന്നു.

## സ്ഥിതിവിവരക്കണക്കുകൾ

 ലെ  കണക്കെടുപ്പ് പ്രകാരം   ഇവിടുത്തെ ജനസംഖ്യ 12,736 ആണ്. ഇതിൽ 55% പുരുഷന്മാരും 45% സ്ത്രീകളുമാണ്.

## ചിത്രശാല

Image:Mahabaleshwar Hills, Maharashtra.jpg|മഹാ‍ബലേശ്വർ കുന്നുകൾ
Image:Mahabaleshwar-scene.jpg| പഞ്ചഗണി- മഹാബലേശ്വറിൽ നിന്നും .
Image:Needle hole point.JPG|നീഡിൽ ഹോൾ പോയിൻട്


## അവലംബം

## പുറത്തേക്കുള്ള കണ്ണികൾ

* Mahabaleshwar Homepage 
* 
* Mahabaleshwar page of Maharashtra Tourism website 

വർഗ്ഗം:Cities and towns in Maharashtra
വർഗ്ഗം:Indian hill stations
വർഗ്ഗം:Tourism in Maharashtra
വർഗ്ഗം:Mahabaleshwar
പ്രതിവാദങ്ങൾ

വി.സി. ശ്രീജൻ രചിച്ച ഗ്രന്ഥമാണ് **പ്രതിവാദങ്ങൾ**. 2005-ൽ നിരൂപണ-പഠനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.  ഇദ്ദേഹം ഈ പുരസ്കാരം സ്വീകരിക്കാൻ കൂട്ടാക്കിയില്ല. 

## അവലംബം

വർഗ്ഗം:മലയാളഗ്രന്ഥങ്ങൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വാഴാലിക്കാവ് ക്ഷേത്രം

തൃശൂർ ജില്ലയിലെ പാഞ്ഞാൾ ഗ്രാമപഞ്ചായത്തിലുള്ള പൈങ്കുളം ഗ്രാമത്തിൽ വാഴാലിപ്പാടം എന്ന കൊച്ചു പ്രദേശത്ത് ഭാരതപ്പുഴയോട് ചേർന്ന് സ്ഥിതിചെയ്യുന്ന ഒരു ചെറു ക്ഷേത്രമാണ് **വാഴാലിക്കാവ് ശ്രീഭദ്രകാളിക്ഷേത്രം**. വടക്കോട്ടു തിരിഞ്ഞിരിയ്ക്കുന്ന വാഴാലിക്കാവു ഭഗവതിയും പടിഞ്ഞാറോട്ടു തിരിഞ്ഞിരിക്കുന്ന നവകുറുംബക്കാവു ഭഗവതിയും ആണ് ഇവിടുത്തെ പ്രധാന ആരാധനാമൂർത്തികൾ. ഇരുവർക്കും തുല്യപ്രാധാന്യമാണ് നൽകിയിരിയ്ക്കുന്നത്. പ്രത്യേകമായി കൊടിമരങ്ങളും ഇരുവർക്കുണ്ട്. കുംഭമാസത്തിലെ അശ്വതി നാളിൽ നടത്തുന്ന വേല, മീനമാസത്തിലെ രേവതി നാളിൽ നടത്തുന്ന പ്രതിഷ്ഠാദിനം എന്നിവയാണു പ്രധാന ആഘോഷങ്ങൾ. കൂടാതെ, ദേവീ പ്രീതിയ്ക്കായി എല്ലാ ദിവസവും നടത്തിവരുന്ന ദാരികവധം പാട്ടും മണ്ഡലക്കാലത്തു നടത്തിവരുന്ന കളമെഴുത്തു പാട്ടും ഇവിടുത്തെ പ്രത്യേകതകളാണ്.

## അവലംബം

വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
വർഗ്ഗം:രണ്ടു കൊടിമരങ്ങളുള്ള ക്ഷേത്രങ്ങൾ
ഇടശ്ശേരിക്കവിത - ശില്പവിചാരം

കെ.പി. മോഹനൻ രചിച്ച ഗ്രന്ഥമാണ് **ഇടശ്ശേരിക്കവിത - ശില്പവിചാരം**. 2007-ൽ നിരൂപണ-പഠനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്. 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളഗ്രന്ഥങ്ങൾ
നോത്ര ദാം ദേവാലയം

ഫ്രാൻസിലെ പാരിസിൽ സ്ഥിതിചെയ്യുന്ന ഒരു റോമൻ കത്തോലിക്ക ദേവാലയമാണ്‌ **നോത്ര ദാം**. ഫ്രെഞ്ച് ഗോത്തിക് വാസ്തു ശൈലിയിൽ പണിതീർത്തിട്ടുള്ള ഈ ദേവാലയം 'ഫ്ലയിങ് ബറ്റ്രെസ്സുകൾ' ഉപയോഗിച്ച ലോകത്തിലെ ആദ്യ ദേവാലയങ്ങളിൽ ഒന്നാണ്. പടിഞ്ഞാറോട്ട് ദർശനമായി നിൽക്കുന്ന ഈ ദേവാലയത്തിന് 128 മീററർ നീളവും 69 മീററർ ഉയരവും ഉണ്ട്. ചരിത്ര സ്മാരകം എന്ന നിലയിലും ഈ ദേവലയം പ്രസിദ്ധമാണ്‌. യുനെസ്കോയുടെ ലോക പൈതൃക പട്ടികയിൽ പെടുന്ന 850 വർഷം പഴക്കമുള്ള കെട്ടിടമാണിത്.

## അവലംബം

 

വർഗ്ഗം:ഫ്രാൻസിലെ ക്രിസ്ത്യൻ പള്ളികൾ
വർഗ്ഗം:പാരിസ്
മലയാളിയുടെ രാത്രികൾ

കെ.സി. നാരായണൻ രചിച്ച ഗ്രന്ഥമാണ് **മലയാളിയുടെ രാത്രികൾ**. 2003-ൽ നിരൂപണ-പഠനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്. 

വി.ടി., പി., ആർ.രാമചന്ദ്രൻ, ആറ്റൂർ, ആനന്ദ്‌, സി.ആർ.പരമേശ്വരൻ, എൻ.എസ്‌.മാധവൻ, വൈലോപ്പിളളി, സുഗതകുമാരി, സി.വി.രാമൻപിളള, എന്നിവരുടെ എഴുത്തിനെക്കുറിച്ചുള്ള വിശകലനമാണ് ഈ ഗ്രന്ഥത്തിന്റെ വിഷയം.

## അവലംബം

വർഗ്ഗം:മലയാളഗ്രന്ഥങ്ങൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
എന്റെ ജീവിതം

ജി. ജനാർദ്ദനക്കുറുപ്പ് രചിച്ച ഗ്രന്ഥമാണ് **എന്റെ ജീവിതം**. 2006-ൽ ജീവചരിത്രത്തിനും ആത്മകഥയ്ക്കും നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്. 

## ഉള്ളടക്കം

കേരളത്തിലെ കമ്മ്യൂണിസ്‌റ്റ്‌ പ്രസ്ഥാനത്തിന്റെയും പുരോഗമന കലാപ്രസ്ഥാനത്തിന്റെയും വളർച്ച; അഭിഭാഷകൻ, സംഘാടകൻ, രാഷ്‌ട്രീയപ്രവർത്തകൻ, നടൻ, തുടങ്ങി വിവിധ മേഖലകളിൽ തന്റെ അനുഭവങ്ങൾ; പട്ടം താണുപിളള, കുമ്പളത്തു ശങ്കുപിളള, സി.കേശവൻ, ടി.എം.വർഗീസ്‌, മന്നത്തു പത്മനാഭൻ, മത്തായി മാഞ്ഞൂരാൻ, ഇ.കെ.ജി, ഇ.എം.എസ്‌, ബേബി ജോൺ, ശ്രീകണ്‌ഠൻനായർ, ചങ്ങമ്പുഴ, മുണ്ടശ്ശേരി, തോപ്പിൽഭാസി, ദേവരാജൻ, കെ.പി.എ.സി തുടങ്ങി വിവിധ വ്യക്തികളും പ്രസ്ഥാനങ്ങളുമായി തനിക്കുണ്ടായിരുന്ന ബന്ധം; അഭിഭാഷകൻ എന്ന നിലയ്ക്കുള്ള അനുഭവങ്ങൾ എന്നിവയൊക്കെ ഈ ഗ്രന്ഥത്തിൽ പ്രതിപാദിക്കുന്നുണ്ട് .

## അവലംബം

വർഗ്ഗം:ആത്മകഥകൾ
വർഗ്ഗം:മലയാളഗ്രന്ഥങ്ങൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
പനമ്പിള്ളി ഗോവിന്ദമേനോൻ (ചരിത്രവഴിയിലെ ദീപശിഖ)

എൽ.വി. ഹരികുമാർ രചിച്ച ഗ്രന്ഥമാണ് **പനമ്പിള്ളി ഗോവിന്ദമേനോൻ (ചരിത്രവഴിയിലെ ദീപശിഖ) **. 2005-ൽ ജീവചരിത്രത്തിനും ആത്മകഥയ്ക്കും നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്. 

## അവലംബം

വർഗ്ഗം:മലയാളഗ്രന്ഥങ്ങൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:ജീവചരിത്രഗ്രന്ഥങ്ങൾ
യൂറോപ്യൻ റൂട്ട് ഇ-05

ഐക്യ രാഷ്ട്ര സഭയുടെ അന്തർദേശീയ ഇ-റോഡ് ശൃംഖലയിലെ ഒരു പാതയാണ് **ഇ-05**. സ്കോട്ട്​ലാന്റിലെ ഗ്രീൻനോക്കിനേയും സ്പെയിനിലെ അൽജെസിറാസിനേയും ഈ പാത ബന്ധിപ്പിക്കുന്നു. 
## വഴി
*
**: ഗ്രീനോക്ക് - 
**:  - **[[ഗ്ലാസ്ഗോ]]** (Interchange with ()
**/: **[[Glasgow]]** - *[[Anglo-Scottish border]]* (Start of multiplex with  at )
**: *[[Anglo-Scottish border]]* - Cannock (End of multiplex with  at  Carlisle, interchange with  and multiplex with  at Warrington)
**: Cannock -  **OR** : **[[ബിർമിങ്ഹാം]]** Northern Relief Road (*Whole length*) (Interchange with )
**: **[[ബിർമിങ്ഹാം]]**
**: **[[ബിർമിങ്ഹാം]]** - Oxford
**: Oxford - Winchester (Interchange with  at  Newbury)
**: Winchester - Southampton
*Gap (English Channel)
** Southampton -  Le Havre
*
** Le Havre
** Le Havre () - Tancarville
** Tancarville
** Tancarville - Bourneville ()
** Bourneville (Start of Concurrency with ) - Rouen (End of Concurrency with ) - Paris
**Boulevard Périphérique: Paris (  , Towards )
** Paris () - Massy ( )
** Massy ( ) - Ablis () - Orléans (, Start of Concurrency with ) - Tours ( , End of Concurrency with ) - Poitiers () - Niort () - Saintes ( ) - Bordeaux
** Bordeaux (Start of Concurrency with )
** Bordeaux ()
** Bordeaux - Bayonne (Start of Concurrency with ) - Hendaye
*
** Irún - Donostia/S. Sebastián - Eibar (End of Concurrency with ) - 
** Eibar () - Miranda de Ebro () - Burgos
** Burgos (End of Concurrency with ) - Madrid
** Madrid ()
** Madrid () - Manzanares () - Bailén () - Córdoba - Sevilla (, Towards )

## അവലംബം

## പുറം കണ്ണികൾ
*http://www.elbruz.org/eroads/E05.htm

വർഗ്ഗം:യുണൈറ്റെഡ് നേഷൻസ് ഇന്റർനാഷണൽ ഇ-റോഡ് ശൃംഖല
വർഗ്ഗം:യൂറോപ്പിലെ പാതകൾ
ബെർട്രാൻഡ് റസ്സൽ (ജീവചരിത്രം)

വി. ബാബുസേനൻ രചിച്ച ഗ്രന്ഥമാണ് **[[ബെർട്രാൻഡ് റസ്സൽ]]**. 2003-ൽ ജീവചരിത്രത്തിനും ആത്മകഥയ്ക്കും നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്. 

ഒരു ബ്രിട്ടീഷ് ദാർശനികനും, യുക്തിചിന്തകനും, ഗണിതശാസ്ത്രജ്ഞനും, ചരിത്രകാരനും, സമാജവാദിയും, സമാധാനവാദിയും സാമൂഹ്യസിദ്ധാന്തിയും ആയിരുന്ന ബർട്രാൻഡ് റസ്സലിന്റെ ജീവചരിത്രമാണിത്. 

## അവലംബം

വർഗ്ഗം:മലയാളഗ്രന്ഥങ്ങൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:ജീവചരിത്രഗ്രന്ഥങ്ങൾ
ഘോഷയാത്ര

ടി.ജെ.എസ്. ജോർജ് രചിച്ച ആത്മകഥാഗ്രന്ഥമാണ് **ഘോഷയാത്ര**. 2009-ൽ ജീവചരിത്രത്തിനും ആത്മകഥയ്ക്കും നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്. .

## അവലംബം

വർഗ്ഗം:ആത്മകഥകൾ
വർഗ്ഗം:മലയാളഗ്രന്ഥങ്ങൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
വി.ആർ. കൃഷ്ണനെഴുത്തച്ഛൻ: ആത്മകഥ

വി.ആർ. കൃഷ്ണനെഴുത്തച്ഛൻ രചിച്ച ആത്മകഥാഗ്രന്ഥമാണ് **വി.ആർ. കൃഷ്ണനെഴുത്തച്ഛൻ: ആത്മകഥ**. 2000-ൽ ജീവചരിത്രത്തിനും ആത്മകഥയ്ക്കും നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്. 

## അവലംബം

വർഗ്ഗം:മലയാളത്തിലെ ആത്മകഥകൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
കളളിക്കാട് സമരം

കേരളത്തിൽ ഭൂപരിഷ്കരണ ഭേദഗതി നിയമത്തിന്റെ ഭാഗമായി നടന്ന കുടികിടപ്പവകാശ സമരങ്ങളിലൊന്നാണ്  **കളളിക്കാട് സമരം**. ഈ സമരത്തിന്റെ ഭാഗമായി കള്ളിക്കാട് നടന്ന സമരത്തിൽ പോലീസിനോട് ഏറ്റുമുട്ടി നീലകണ്ഠൻ, ഭാർഗവി എന്നീ രണ്ടു പേർ മരിക്കുകയുണ്ടായി. കേരള നിയമസഭ  1969 ൽ പാസ്സാക്കിയ കുടികിടപ്പവകാശ സംരക്ഷണ നിയമത്തിന് ഇന്ത്യൻ പ്രസിഡന്റിന്റെ അംഗീകാരം നൽകാതെ നീട്ടിക്കൊണ്ടുപോയ സാഹചര്യത്തിലാണ് സി.പി.ഐ(എം) കർഷക - കർഷകത്തൊഴിലാളി സമിതിയുടെ നേതൃത്വത്തിൽ ഭൂപരിഷ്കരണ ഭേദഗതി നിയമപ്രകാരമുള്ള ഭൂരഹിതന്റെ അവകാശം സ്ഥാപിക്കാനും സംരക്ഷിക്കാനും ആഹ്വാനം നൽകിയത്.
## ആലപ്പുഴ സമ്മേളനം
ആലപ്പുഴ അറവുകാട് ക്ഷേത്രമൈതാനിയിൽ  1969 ഡിസംബർ 14 ന് സി.പി.ഐ(എം) കർഷക - കർഷകത്തൊഴിലാളി സമിതിയുടെ നേതൃത്വത്തിൽ സമ്മേളനം ചേർന്നു. രണ്ടുനാൾ നീണ്ടുനിന്ന സമ്മേളനത്തിൽ കൃഷിക്കാർ, ഭൂരഹിതരായ കർഷകത്തൊഴിലാളികൾ, കുടികിടപ്പുകാർ മറ്റുരംഗങ്ങളിൽ പണിയെടുക്കുന്ന തൊഴിലാളികൾ, വിദ്യാർത്ഥികൾ, യുവജനങ്ങൾ എന്നിവരെക്കൂടാതെ കെ.ടി.പി, കെ.എസ്.പി, എസ്.എസ്.പി തുടങ്ങിയ ഐക്യമുന്നണി ഘടക കക്ഷികളായിരുന്ന പാർട്ടികളുടെ പ്രതിനിധികളടക്കം രണ്ടായിരത്തോളം പ്രതിനിധികളാണ് പങ്കെടുത്തത്. എ.കെ.ജിയുടെ അദ്ധ്യക്ഷതയിൽ ചേർന്ന സമ്മേളനം പശ്ചിമബംഗാൾ റവന്യൂ മന്ത്രിയും സി.പി.ഐ. എം കേന്ദ്രക്കമ്മറ്റി അംഗവുമായിരുന്ന ഹരേകൃഷ്ണ കോനാർ ആണ് ഉദ്ഘാടനം ചെയ്തു. ഭൂപരിഷ്കരണ ഭേദഗതി നിയമം അനുശാസിക്കുന്നതനുസരിച്ച് നിയമം നടപ്പാക്കാൻ ഗവൺമെന്റും ഭൂവുടമയും തയ്യാറായാലും ഇല്ലെങ്കിലും, 1970 ജനുവരി ഒന്നു മുതൽ ആ നിയമം നടപ്പായതായി കണക്കാക്കി അവകാശം സ്ഥാപിക്കുമെന്ന് എ.കെ.ജി പ്രഖ്യാപിച്ചു. പ്രക്ഷോഭത്തിന്റെ ഭാഗമായി കയർ തൊഴിലാളികൾ 1969 ൽ ആറാട്ടുപുഴയിലും പ്രക്ഷോഭങ്ങൾ ആരംഭിച്ചു. ഇവിടുത്തെ തൊഴിലാളികൾ കാർത്തികപ്പള്ളി താലൂക്ക് കയർ വർക്കേഴ്സ് യൂണിയന്റെ നേതൃത്വത്തിൽ മിനിമം കൂലി ആവശ്യപ്പെട്ട് പണിമുടക്ക് സമരം ആരംഭിച്ചു. സംസ്ഥാനത്ത് ആദ്യമായി പണിമുടക്ക് സമരം ആരംഭിച്ച കള്ളിക്കാട്ടെ കയർ തൊഴിലാളികളുടെ സമരം നാൽപ്പത് ദിവസമാണ് നീണ്ടുനിന്നത്. ഈ സമരത്തെ തുടർന്നാണ് കയർ വർക്കേഴ്സ് യൂണിയൻ നേതാക്കളായിരുന്ന പി.ആർ. വാസുവിനേയും ടി.എൻ. ദിവാകരനേയും കനകക്കുന്ന് പോലീസ് അറസ്റ്റുചെയ്തു ക്രൂരമായി മർദ്ദിച്ചു. കള്ളിക്കാട്ടെ എ.കെ. ശങ്കരനായിരുന്നു നാട്ടിൽ കുടികിടപ്പ് സംഘത്തിന്റെ സെക്രട്ടറി. അറവുകാട് പ്രഖ്യാപനം അക്ഷരാർത്ഥത്തിൽ നടപ്പാക്കിക്കൊണ്ട് മുൻകൂട്ടി പ്ലാൻ ചെയ്ത തീരുമാനത്തിന്റെ അടിസ്ഥാനത്തിൽ സമര വാളണ്ടിയർമാർ 1970 ജനുവരി ഒന്നാം തീയതി പ്രഭാതത്തിൽത്തന്നെ കുടിൽകെട്ടി പാർക്കുന്ന ഭൂമിയിലെ തെങ്ങുകളിൽ നിന്നും നാളികേരം ഇട്ടും തെങ്ങിൽ പൊത്തുകെട്ടിയും അവകാശം സ്ഥാപിക്കുകയും പത്ത് സെന്റ് ഭൂമി അളന്ന് അതിർത്തി തിരിച്ച് വേലി കെട്ടുകയും ചെയ്ത് അവകാശം സ്ഥാപിച്ചു. 1970 ജൂലൈ 26 നു സമരത്തിന്റെ ഭാവിപരിപാടിയെക്കുറിച്ച് ആലോചിക്കാൻ കള്ളിക്കാട് ഇടശ്ശേരിക്കാട് പുരയിടത്തിൽ സമരസമിതി, കുടികിടപ്പുകാരുടെ കൺവെൻഷൻ ചേർന്നു.

1970 ജൂലൈ 27നു കള്ളിക്കാട് കൊച്ചേൻപറമ്പിൽ തമ്പി അരയൻ എന്ന ജന്മി, തന്റെ ഭൂമിയിൽ കുടികിടപ്പുകാരൻ സ്ഥാപിച്ച അവകാശം തിരിച്ചുപിടിക്കാൻ തീരുമാനിച്ചു. ജന്മിയുടെ സഹായത്തിനു പൊലീസും ഗുണ്ടകളും ഒപ്പം കൂടി.  ചെറുത്തു നിൽപ്പിന് സമരസമിതി നേതാവായിരുന്ന പി. ആർ. വാസു നേതൃത്വം നൽകി. ചെറുത്തു നിൽപ്പിനെ പൊലീസ് ലാത്തിചാർജ്ജിലൂടെ നേരിടാൻ ശ്രമിച്ചു. തുടർന്നുണ്ടായ വെടിവെപ്പിൽ നീലകണ്ഠൻ, ഭാർഗവി എന്നീ രണ്ടു പേർ മരിച്ചു.
## അവലംബം

## അധിക വായനയ്ക്ക്
## പുറം കണ്ണികൾ
കളളിക്കാട് സമരം ജന്മി- ബൂർഷ്വാ ചൂഷണത്തിനെതിരായ പോരാട്ടം, ചിന്ത ജൂലൈ 2012

വർഗ്ഗം:കേരളത്തിലെ കർഷക സമരങ്ങൾ
രാജദ്രോഹിയായ രാജ്യസ്നേഹി

ടി. വേണുഗോപാൽ രചിച്ച ജീവചരിത്രഗ്രന്ഥമാണ് **രാജദ്രോഹിയായ രാജ്യസ്നേഹി**. 1997-ൽ ജീവചരിത്രത്തിനും ആത്മകഥയ്ക്കും നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്. 

സ്വാതന്ത്ര്യസമരസേനാനിയും പത്രാധിപരുമായിരുന്ന സ്വദേശാഭിമാനി രാമകൃഷ്ണപിള്ളയുടെ ജീവചരിത്രമാണിത്. 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളഗ്രന്ഥങ്ങൾ
വർഗ്ഗം:ജീവചരിത്രം
വിപ്ലവ സ്മരണകൾ : ഭാഗം ഒന്ന്

പുതുപ്പള്ളി രാഘവൻ രചിച്ച ഗ്രന്ഥമാണ് **വിപ്ലവ സ്മരണകൾ : ഭാഗം ഒന്ന്**. 1995-ൽ ജീവചരിത്രത്തിനും ആത്മകഥയ്ക്കും നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്. 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളഗ്രന്ഥങ്ങൾ
വർഗ്ഗം:ആത്മകഥകൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
കേരളം - മണ്ണും മനുഷ്യനും

കേരളത്തിലെ മുൻ ധനകാര്യ മന്ത്രിയും പ്രമുഖ കമ്മ്യൂണിസ്റ്റ് നേതാവുമായ തോമസ് ഐസക്ക് രചിച്ച ഗ്രന്ഥമാണ് **കേരളം - മണ്ണും മനുഷ്യനും**. 1989-ൽ വൈജ്ഞാനിക സാഹിത്യത്തിനു നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.  കേരള ശാസ്ത്ര സാഹിത്യ പരിഷത്താണ് പുസ്തകത്തിന്റെ പ്രസാധകർ.

## അവലംബം

വർഗ്ഗം:മലയാളഗ്രന്ഥങ്ങൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:കേരള ശാസ്ത്ര സാഹിത്യ പരിഷത്ത് പ്രസിദ്ധീകരിച്ച പുസ്തകങ്ങൾ
എ.കെ. പിള്ള: ആദർശങ്ങളുടെ രക്തസാക്ഷി

എ. രാധാകൃഷ്ണൻ രചിച്ച ജീവചരിത്രഗ്രന്ഥമാണ് **എ.കെ. പിള്ള: ആദർശങ്ങളുടെ രക്തസാക്ഷി**. 2001-ൽ ജീവചരിത്രത്തിനും ആത്മകഥയ്ക്കും നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്. 

## അവലംബം

വർഗ്ഗം:ജീവചരിത്രഗ്രന്ഥങ്ങൾ
വർഗ്ഗം:മലയാളഗ്രന്ഥങ്ങൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
ഗാന്ധിയുടെ ജീവിതദർശനം

കെ. അരവിന്ദാക്ഷൻ രചിച്ച ഗ്രന്ഥമാണ് **ഗാന്ധിയുടെ ജീവിതദർശനം**. 1995-ൽ വൈജ്ഞാനിക സാഹിത്യത്തിനു നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്. 

ഗാന്ധിദർശനങ്ങളെക്കുറിച്ചുള്ള ഏഴ് ആധികാരികലേഖനങ്ങളുടെ സമാഹാരമാണിത് 

## അവലംബം

വർഗ്ഗം:മലയാളഗ്രന്ഥങ്ങൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
ദീക്ഷ സേത്

(14 ഫെബ്രുവരി 1990) ഒരു ഇന്ത്യൻ ചലച്ചിത്രനടിയും മോഡലുമാണ് **ദീക്ഷ സേത്**. വേദം എന്ന തെലുങ്ക് ചലച്ചിത്രത്തിലാണ് ആദ്യമായി അഭിനയിച്ചത്

## അഭിനയിച്ച ചലച്ചിത്രങ്ങൾ

## അവലംബം

## പുറത്തേക്കുള്ള കണ്ണികൾ

* 

വർഗ്ഗം:1990-ൽ ജനിച്ചവർ
വർഗ്ഗം:ഫെബ്രുവരി 14-ന് ജനിച്ചവർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:ഇന്ത്യൻ മോഡലുകൾ
വർഗ്ഗം:തെലുഗു ചലച്ചിത്രനടിമാർ
വേദശബ്ദരത്നാകരം

ഡി. ബാബു പോൾ തയ്യാറാക്കിയ ബൈബിൾ നിഘണ്ടുവാണ് **വേദശബ്ദരത്നാകരം**. കേരള ഭാഷാ ഇൻസ്‌റ്റിറ്റ്യൂട്ട്‌ 1997-ൽ പുറത്തിറക്കിയ ഈ ഗ്രന്ഥം 2000-ൽ വൈജ്ഞാനിക സാഹിത്യത്തിനുള്ള കേരള സാഹിത്യ അക്കാദമി പുരസ്കാരം  നേടുകയുണ്ടായി.

## അവലംബം

വർഗ്ഗം:മലയാളഗ്രന്ഥങ്ങൾ
വർഗ്ഗം:നിഘണ്ടു
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
ആദിമുദ്രണം ഭാരതത്തിലും മലയാളത്തിലും

കെ.എം. ഗോവി രചിച്ച ഗ്രന്ഥമാണ് **ആദിമുദ്രണം ഭാരതത്തിലും മലയാളത്തിലും**. 1999-ൽ വൈജ്ഞാനിക സാഹിത്യത്തിനു നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്. 
1973-ൽ രചിക്കപ്പെട്ട മലയാളഗ്രന്ഥസൂചിയുടെ അവതാരികയിലാണ് സംക്ഷിപ്തമായെങ്കിലും കേരളീയമുദ്രണത്തിന്റെ ഉത്ഭവവികാസചരിത്രം ആദ്യമായി രേഖപ്പെടുത്തിക്കാണുന്നത്. എന്നാൽ ഈ ഗ്രന്ഥത്തിന്റെ നിർമ്മാണത്തിലേർപ്പെട്ടിരിക്കവേ ഇതേ വിഷയത്തിൽ വിശദമായി പുസ്തകരൂപത്തിൽതന്നെ ഒരു സൃഷ്ടിയുണ്ടാകേണ്ടതിന്റെ ആവശ്യം ഗോവിയ്ക്കു ബോദ്ധ്യമായി. 1987-ൽ കൽക്കത്താ ഗ്രന്ഥാലയത്തിലെ ജോലിയിൽനിന്നും വിരമിച്ചതിനു ശേഷം കേരള സാഹിത്യഅക്കാദമിയുടെ ഗ്രന്ഥശേഖരവും കൂട്ടത്തിൽ മറ്റു പല ഗ്രന്ഥാലയങ്ങളും നിർബാധം ഉപയോഗിക്കാനുള്ള അവസരം അദ്ദേഹത്തിനു വന്നുചേർന്നു. ഇതിന്റെ ഫലമായി ലഭിച്ച വിവരങ്ങളാണ് ആദിമുദ്രണം എന്ന ഗഹനവും വസ്തുനിഷ്ഠവുമായ ചരിത്രപുസ്തകം എഴുതാൻ അദ്ദേഹത്തെ സഹായിച്ചത്.

കഴിയാവുന്നത്ര വസ്തുനിഷ്ഠമായി എഴുതാൻ ശ്രമിച്ചുവെങ്കിലും ഗ്രന്ഥകാരനെസംബന്ധിച്ചിടത്തോളം പല പരിമിതികളും ഈ ഗ്രന്ഥത്തിന്റെ രചനയിൽ ഉണ്ടായിരുന്നു. ഗുണ്ടർട്ടിന്റെ 'കല്ലച്ചുകൾ' ഉപയോഗിച്ച് അച്ചടിച്ച പുസ്തകങ്ങളിൽ ഒന്നുപോലും തലശ്ശേരിയിലെ അച്ചുകൂടത്തിൽ പോലുമില്ലെന്നു് അദ്ദേഹം ആമുഖത്തിൽ വിവരിക്കുന്നു. ചരിത്രപ്രധാനവും അപൂർവ്വങ്ങളുമായ പല പുസ്തകങ്ങളും ഒന്നുകിൽ സ്വകാര്യ ഗ്രന്ഥശേഖരങ്ങളിലോ അല്ലെങ്കിൽ വിദേശത്തോ ആണ് അവശേഷിക്കുന്നതു് എന്നതും അദ്ദേഹത്തിന്റെ പരിമിതികളിൽ ഒന്നായിരുന്നു.  ബോംബേയിലെ കൂരിയർ പ്രെസ്സ് 1799-ൽ നിർമ്മിച്ച മലയാളം ടൈപ്പുകളുടെ ബ്രോഡ് ഷീറ്റിൽ അച്ചടിച്ച ഒരുപതിപ്പ് സൂക്ഷിച്ചുവെച്ചിട്ടുള്ളത് നമ്മുടെ നാട്ടിലല്ലെന്നും പ്രത്യുത ലണ്ടനിലെ സെന്റ് ബ്രൈഡ് പ്രിന്റിങ്ങ് ലൈബ്രറിയിലാണെന്നും അദ്ദേഹം ഈ ഗ്രന്ഥത്തിന്റെ ആമുഖത്തിലൂടെ സൂചിപ്പിക്കുന്നുണ്ട്

ഈ അമൂല്യഗ്രന്ഥത്തിന്റെ സൃഷ്ടിയിൽ അദ്ദേഹത്തിനു് സഹായവും അവലംബവുമായിത്തീർന്നു എന്ന നിലയിൽ കെ.എം ഗോവി കേരള സാഹിത്യ അക്കാദമി ലൈബ്രറി, തിരുവനന്തപുരം പബ്ലിൿ ലൈബ്രറി, കനിമാറ (ചെന്നൈ), കൽക്കത്താ നാഷനൽ ലൈബ്രറി തുടങ്ങിയ സ്ഥാപനങ്ങളെ പ്രസ്തുത പുസ്തകത്തിൽ  പരാമർശിക്കുന്നുണ്ട്.

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളഗ്രന്ഥങ്ങൾ
അസോസിയേഷൻ ഓഫ് ഐടി എംപ്ലോയീസ്

ഐ ടി മേഖലയിൽ പണിയെടുക്കുന്നവരുടേയും ചെറുകിട ഐ.ടി സ്വയം തൊഴിൽ സംരംഭകരുടേയും തൊഴിലവകാശസംരക്ഷണത്തിനുനും  ഈ മേഖലയുടെ ശാക്തീകരണത്തിനും  ഇ-ഭരണം ശക്തിപ്പെടുത്തുന്നതിനും സ്വതന്ത്ര സോഫ്റ്റ്‌വെയർ വ്യാപനത്തിനും  മലയാളം കമ്പ്യൂട്ടിങ്ങ് പ്രോത്സാഹിപ്പിക്കുന്നതിനും വേണ്ടി പ്രവർത്തിക്കുന്ന ഇന്ത്യയിലെ ആദ്യത്തെ സ്വതന്ത്ര ഐ.ടി ട്രേഡ് യൂണിയനാണ് **അസോസിയേഷൻ ഓഫ് ഐ.ടി. എംപ്ലോയീസ്** (**AITE**)

2006 നവംബർ മാസം 30ന്  തൃശ്ശൂർ അഴിക്കോടൻ സ്മാരക ഹാളിൽ രൂപീകൃതമായ സംഘടനയുടെ സ്ഥാപകൻ ശ്രീ.എ.ഡി.ജയൻ ആണ്. ഇന്ത്യൻ ട്രേഡ് യൂണിയൻ ആക്ട് 1926 പ്രകാരം റജിസ്റ്റർ ചെയ്ത് പ്രവർത്തിക്കുന്ന സംഘടനക്ക് സംസ്ഥാനത്തെ എല്ലാ ജില്ലകളിലും തനതായ കമ്മിറ്റികളുണ്ട് . അക്ഷയ, ഇൻഫർമേഷൻ കേരളാ മിഷൻ , കേരള സ്റ്റേറ്റ് ഐ.ടി മിഷൻ , സി-ഡിറ്റ്, കെൽട്രോൺ എന്നിവിടങ്ങളിൽ പണിയെടുക്കുന്നവർ, വിവിധ തദ്ദേശ സ്വയംഭരണ സ്ഥാപനങ്ങളിൽ തൊഴിലുറപ്പ് പദ്ധതിക്ക് കീഴിൽ പണിയെടുക്കുന്ന ഡാറ്റ എൻട്രി ഓപ്പറേറ്റർമാർ, ഐ.ടി @ സ്കൂൾ പ്രൊജക്ടിലെ കരാർ അദ്ധ്യാപകർ തുടങ്ങി സർക്കാർ നിയന്ത്രിത ഐടി തൊഴിൽ മേഖലകളിൽ  പ്രവർത്തിക്കുന്നവരും ഡി.ടി.പി ഗ്രാഫിക് ഡിസൈനിങ്ങ് , ഹാർഡ് വെയർ , സോഫ്റ്റ്‌വെയർ , ബി.പി.ഒ മെടിക്കൽ ട്രാൻസ്ക്രിപ്ഷൻ , ഇന്റർനെറ്റ് കഫെ തുടങ്ങിയ വിവിധ കമ്പ്യൂട്ടർ മേഖലകളിൽ പണിയെടുക്കുന്ന ഐടി തൊഴിലാളികളും സംഘടനയിൽ അംഗങ്ങളാണ്.
## പുറത്തേക്കുള്ള കണ്ണി
#ഔദ്യോഗിക വെബ്‌സൈറ്റ്
ചിത്രകല ഒരു സമഗ്രപഠനം

ആർ. രവീന്ദ്രനാഥ് രചിച്ച ഗ്രന്ഥമാണ് **ചിത്രകല ഒരു സമഗ്രപഠനം**. 2002-ൽ വൈജ്ഞാനിക സാഹിത്യത്തിനു നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്. കൽക്കട്ടയിലെ രബീന്ദ്രഭാരതി സർവ്വകലാശാലയിൽനിന്നും ഫൈൻ ആർട്ട്സിൽ എം.എ ബിരുദം നേടിയ ആദ്യ ആൾ ആണ് ആർ. രവീന്ദ്രനാഥ്

## പുസ്തകത്തിന്റെ രൂപകൽപ്പന
664 പേജുള്ള ചിത്രകല ഒരു സമഗ്രപഠനം, കലയുമായി ബന്ധപ്പെട്ട ഏതാണ്  മുഴുവൻ കാര്യങ്ങളും സമഗ്രമായി വിവരിക്കുന്നു. ഇതിന്റെ ആദ്യ പ്രസാധനം 2000 നവംബറിലാണ് നടന്നത്. 650 രൂപയാണ് ആദ്യമായി പുറത്തിറക്കിയപ്പോൾ വിലയിട്ടത്. കവർപ്പേജും ലേയൗട്ടും നിർവഹിച്ചിരുന്നത്, പ്രൊഫസ്സർ ജി സോമനാഥൻ ആയിരുന്നു. കൊല്ലം പള്ളിത്തോട്ടം ടാഗോർ റോഡിലെ രവീന്ദ്ര കലാലയ പബ്ലിക്കേഷൻസ് ആണ് വിതരണം നടത്തിയത്. ഇപ്പോൾ കോട്ടയത്തെ ഡി സി ബുക്സ് ആണ് ഈ ഗ്രന്ഥം പ്രസിദ്ധീകരിക്കുന്നത്. 
## പുസ്തകം ഉള്ളടക്കം
രബീന്ദ്രനാഥ് ടഗോറിനാണ് പുസ്തകം സമർപ്പിച്ചിരിക്കുന്നത്. ഇതിൻ്റെ അവതാരിക എഴുതിയിരിക്കുന്നത് പ്രൊഫ. കാട്ടൂർ ജി. നാരായണപിള്ളയാണ്. 

പുസ്തകത്തിനു രണ്ടു ഭാഗങ്ങളുണ്ട്. ഒന്നാം ഭാഗത്തിൽ, കലയും ധർമ്മവും, കണ്ണും കാഴ്ച്ചയും, കലയും പ്രകൃതിയും, ഭാരതീയ ചിത്രകലയിൽ രാജാ രവിവർമ്മയുടേയും രബീന്ദ്രനാഥ ടാഗോറിന്റെയും സ്വാധീനം, കേരളത്തിന്റെ ചിത്രകലാപാരമ്പര്യം, ഭാരതീയ ചിത്രകല, സാഞ്ചിയിലെ ബൗദ്ധസ്തംഭം, ഭാരതീയ ചിത്രകല മാറിവരുന്ന പ്രവണതകൾ, ലോകചിത്രകല, വർണ്ണം വിവിധഭാവങ്ങളിൽ, വർണ്ണങ്ങളുടെ പ്രതീകാത്മക ബന്ധങ്ങൾ, നിറങ്ങളുടെ മനശ്ശാസ്ത്രം, വർണ്ണങ്ങൾ പലവിധം, ചൈനയിലെ ചിത്രകല, ജപ്പാനിലെ ചിത്രകല, പേർഷ്യൻ ചിത്രകല, പ്രതീകങ്ങൾ, കൊളാഷ്, കലാമ്യൂസിയങ്ങൾ, രംഗോലി, കാർട്ടൂൺ, വീക്ഷണവികൽപ്പം തുടങ്ങ്യ അനേകം അദ്ധ്യായങ്ങളുണ്ട്. 

ഭാഗം രണ്ടിലാകട്ടെ, ചിത്രരചനയുടെ വിവിധ രീതികൾ, വർണ്ണരീതികൾ, വിവിധ ചിത്രകലാനുബന്ധവിദ്യകൾ, മറ്റു കലകളുമായി ചിത്രകലയ്ക്കുള്ള ബന്ധം, ചുമർചിത്രകല, ചിത്രകലാദർശനം, മനുസ്യശരീരഘടന തുടങ്ങിയവയും വിവരിച്ചിട്ടുണ്ട്. അവസാനം പാശ്ചാത്യ പൗരസ്ത്യ ചിത്രകാരന്മാരെപ്പറ്റി കുറിപ്പുകൾ അവരുടെ ചിത്രങ്ങളോടെ നൽകിയിരിക്കുന്നു. അവസാനപേജുകളിൽ അറിയപ്പെടുന്ന ആധുനിക ചിത്രകാരന്മാരുടെ ചിത്രങ്ങളും ഭാരതീയമായ അജ്ഞാതകലാകാരന്മാരാൽ വിരചിതമായ ചിത്രങ്ങളും കളറിൽ നൽകിയിട്ടുണ്ട്. 

ഇത്രയും വിശദമായി ചിത്രകല പ്രതിപാദിക്കുന്ന മറ്റൊരു മലയാള പുസ്തകം ഇതുവരെ ഇറങ്ങിയിട്ടില്ല. ഈ പുസ്തകം ചിതകലാപഠിതാക്കൾക്കുള്ള പാഠപുസ്തകമായി അംഗികാരം നേടിയിട്ടുമുണ്ട്. 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളഗ്രന്ഥങ്ങൾ
സംഘടന

ഒരുമിച്ച് പ്രവർത്തിക്കുന്ന ആളുകളുടെ കൂട്ടമാണ് സംഘടന.

### നിർവചനം(Definition)

"ഒരു പൊതുലക്ഷ്യം നേടുന്നതിനായി, ഒരു കൂട്ടം ആളുകൾ സംഘടിതമായി പ്രവർത്തിക്കുന്ന ഒരു കൂട്ടായ്മയാണ് സംഘടന (Organization). ഇത് വ്യക്തികൾ തമ്മിലുള്ള ബന്ധങ്ങളെയും ചുമതലകളെയും ഒരു നിശ്ചിത ഘടനയോടെ സംയോജിപ്പിക്കുന്നു."

### സംഘടനയുടെ സ്വഭാവസവിശേഷതകൾ

•പൊതുലക്ഷ്യം (Common Goal): എല്ലാ അംഗങ്ങൾക്കും ഒരുപോലെ പ്രാധാന്യമുള്ള ഒരു ലക്ഷ്യം ഉണ്ടായിരിക്കും.

•ഘടനയും അധികാരവും (Structure and Authority): ചുമതലകളും അധികാരങ്ങളും വ്യക്തമായി വിഭജിക്കപ്പെട്ടിരിക്കും.

•വ്യക്തികളുടെ കൂട്ടായ്മ (Group of Individuals): ഒന്നിലധികം വ്യക്തികൾ ഒരുമിച്ച് പ്രവർത്തിക്കുന്നു.

### വിവിധതരം സംഘടനകൾ(Types of Organizations)

•ലാഭമുണ്ടാക്കുന്ന സ്ഥാപനങ്ങൾ (For-profit): കമ്പനികൾ, ബാങ്കുകൾ, ബിസിനസ്സ് സ്ഥാപനങ്ങൾ.

•ലാഭരഹിത സ്ഥാപനങ്ങൾ (Non-profit): ജീവകാരുണ്യ സംഘടനകൾ, സന്നദ്ധസേവന ഗ്രൂപ്പുകൾ, സാംസ്കാരിക സംഘടനകൾ.

•സർക്കാർ സ്ഥാപനങ്ങൾ (Governmental): സർക്കാർ വകുപ്പുകൾ, പൊതുമേഖലാ സ്ഥാപനങ്ങൾ.

•രാഷ്ട്രീയ സംഘടനകൾ (Political): രാഷ്ട്രീയ പാർട്ടികൾ, യൂണിയനുകൾ.

### സംഘടനയുടെ പ്രാധാന്യം (Importance of Organizations)

> സാമൂഹിക പുരോഗതിക്കും സാമ്പത്തിക വളർച്ചയ്ക്കും സംഘടനകൾ വലിയ സംഭാവനകൾ നൽകുന്നു.
>വ്യക്തികളുടെ കഴിവുകൾ ഒരുമിച്ച് ചേർത്ത് വലിയ ലക്ഷ്യങ്ങൾ നേടാൻ സഹായിക്കുന്നു.

## അവലംബം

വർഗ്ഗം:സംഘടനകൾ
വിവാഹ ക്ഷണക്കത്ത്

വിവാഹദിവസം അറിയിച്ചുകൊണ്ട് വിവാഹത്തിനു മുമ്പ് ബന്ധുമിത്രാദികൾക്കും നാട്ടുകാർക്കും നൽകുന്ന ക്ഷണക്കത്താണിത്. വധൂവരന്മാരുടെയും അവരുടെ പിതാക്കളുടേയും പേരുവിവരവും വിവാഹത്തിന്റെ തീയതി, സ്ഥലം, സമയം എന്നിവയുമാണ് സാധാരണഗതിയിൽ ഒരു വിവാഹ ക്ഷണക്കത്തിൽ ഉണ്ടായിരിക്കുക. ഭംഗിയുള്ള വൈവിധ്യമാർന്ന ക്ഷണക്കത്തുകൾ ലഭ്യമാണ്. വധുവിന്റെ വീട്ടുകാരും വരന്റെ വീട്ടുകാരും ക്ഷണക്കത്ത് തയ്യാറാക്കാറുണ്ട്.  ആദ്യമൊക്കെ സ്ക്രീൻ പ്രിന്റിങ് എന്ന സാങ്കേതികവിദ്യയാണ് ഇതിനായി പരക്കെ ഉപയോഗിച്ചു വന്നിരുന്നത്. എന്നാൽ ഇപ്പോൾ കമ്പ്യൂട്ടറിന്റെ സഹായത്താൽ ക്ഷണക്കത്തുകൾ തയ്യാറാക്കുകയും ഡിജിറ്റൽ പ്രിന്റിങ് വഴി അവ പ്രിന്റെടുക്കുകയും ചെയ്യുന്നു. താരതമ്യേന ചെലവു കുറഞ്ഞ മാർഗ്ഗമാണ് ഡിജിറ്റൽ പ്രിന്റിങ് വഴിയുള്ള ഇവയുടെ നിർമ്മാണം.
## അവലംബം

വർഗ്ഗം:വിവാഹം
പദാർത്ഥാന്തരീകരണം

[thumb|262px|[വിശുദ്ധ കുർബാന|വിശുദ്ധ കുർബാനയിലെ ബലിയപ്പത്തിലെ യേശുവിന്റെ "സത്യസാന്നിദ്ധ്യം" (real presence) ഒരു കത്തോലിക്കാ സഭയിൽ ആരാധിക്കപ്പെടുന്നു.]]

വിശുദ്ധകുർബ്ബാനയിൽ സമർപ്പിക്കപ്പെടുന്ന ഗോതമ്പപ്പത്തിന്റേയും, മുന്തിരി-വീഞ്ഞിന്റേയും 'പദാർത്ഥങ്ങൾക്ക്' കൂദാശാവചനങ്ങളുടെ ഉച്ചാരണത്തിൽ യേശുവിന്റെ യഥാർത്ഥമായ ശരീര-രക്തങ്ങളുടെ 'പദാർത്ഥങ്ങളുടെ' അവസ്ഥയിലേയ്ക്ക് സംഭവിക്കുന്നതായി കത്തോലിക്കാ ദൈവശാസ്ത്രം കരുതുന്ന മാറ്റമാണ് **പദാർത്ഥാന്തരീകരണം** (Transubstantiation).ഈ മാറ്റത്തിനു ശേഷവും മുന്നേപ്പോലെ, മനുഷ്യേന്ദ്രിയങ്ങൾക്ക് അപ്പവും വീഞ്ഞും അവയുടെ പൂർവ-സാദൃശ്യങ്ങൾ നിലനിർത്തുന്നുവെന്നും (appearances) കത്തോലിക്കാ സഭ പഠിപ്പിക്കുന്നുണ്ട്.

മദ്ധ്യയുഗത്തിൽ വികസിച്ച് ക്രമേണ വ്യാപകമായ അംഗീകാരം നേടിയ ഈ വിശ്വാസത്തെ പതിനാറാം നൂറ്റാണ്ടിൽ പ്രൊട്ടസ്റ്റന്റ് നവീകർത്താക്കൾ പല നിലപാടുകളിൽ നിന്ന് നിശിതമായി ചോദ്യം ചെയ്തിരുന്നു.  എങ്കിലും കത്തോലിക്കാ പ്രതിനവീകരണത്തിന്റെ ഭാഗമായി സമ്മേളിച്ച ത്രെന്തോസ് സൂനഹദോസ് പദാർത്ഥാന്തരീകരണത്തെ അതിന്റെ തീവ്രരൂപത്തിൽ നിർവചിച്ചുറപ്പിച്ചു.

## ചരിത്രം
അപ്പത്തിനും വീഞ്ഞിനും വിശുദ്ധകുർബാനയിൽ സംഭവിക്കുന്നതായി വിശ്വസിക്കപ്പെടുന്ന മാറ്റത്തെ വിവരിക്കാൻ "പദാർത്ഥാന്തരീകരണം" എന്ന പദം ആദ്യം ഉപയോഗിച്ചത് പതിനൊന്നാം നൂറ്റാണ്ടിൽ ഫ്രാൻസിൽ ടൂർസിലെ മെത്രാനായിരുന്ന ലവാർഡിനിലെ ഹിൽഡെബെർട്ട് ആണ്. പന്ത്രണ്ടാം നൂറ്റാണ്ടിന്റെ അവസാനത്തോടെ ഈ പദം വ്യാപകമായ പ്രചാരം നേടി.  1215 നവംബർ 11-നു തുടങ്ങിയ നാലാം ലാറ്ററൻ സൂനഹദോസ്, വിശുദ്ധകുർബാനയിലെ അപ്പത്തേയും വീഞ്ഞിനേയും യേശുവിന്റെ ശരീര-രക്തങ്ങളായി "പദാർത്ഥാന്തരീകരണം" സംഭവിച്ചവ എന്നു വിശേഷിപ്പിച്ചു: "അൾത്താരയിലെ കൂദാശ അവന്റെ ശരീരരക്തങ്ങളെ, ദൈവികശക്തിയാൽ പദാർത്ഥാന്തരീകരിക്കപ്പെട്ട അപ്പത്തിന്റേയും വീഞ്ഞിന്റേയും രൂപത്തിൽ സത്യമായും ഉൾക്കൊള്ളുന്നു" എന്നു സൂനഹദോസ് പ്രഖ്യാപിച്ചു. പതിമൂന്നാം നൂറ്റാണ്ടിൽ സ്കൊളാസ്റ്റിക് പാരമ്പര്യത്തിലെ പേരെടുത്ത കത്തോലിക്കാ ചിന്തകൻ തോമസ് അക്വീനാസ് ഈ വിശ്വാസത്തെ വിശദീകരിക്കാൻ അരിസ്റ്റോട്ടിലിയൻ ചിന്തയുടെ സങ്കേതങ്ങളെ ആശ്രയിച്ചു.  അപ്പത്തിന്റേയും വീഞ്ഞിന്റേയും ബാഹ്യപ്രകൃതിയുടെ 'ആകസ്മികതകൾ' (accidents) നിലനിൽക്കെ അവയുടെ ആന്തരികപദാർത്ഥങ്ങൾക്കു ('breadness' and 'wineness') സംഭവിക്കുന്ന പരിവർത്തനമായി അദ്ദേഹം പദാർത്ഥാന്തരീകരണത്തെ കണ്ടു.   

പ്രൊട്ടസ്റ്റന്റ് നവീകരണയുഗത്തിൽ പദാർത്ഥാന്തരീകരണവാദം അരിസ്റ്റോട്ടിലിയൻ ചിന്തയിൽ നിന്നു ക്രിസ്തീയതയിൽ കടന്നുകൂടിയ വ്യാജദർശനമായി വിമർശിക്കപ്പെട്ടു. ഇതിനു പകരമായി മാർട്ടിൻ ലൂഥർ അവതരിപ്പിച്ച വീക്ഷണം കൂദാശാപരമായ സംയോഗം (sacramental union) എന്നറിയപ്പെട്ടു.  വിശുദ്ധ കുർബാന കേവലമൊരു അനുസ്മരണച്ചടങ്ങാണെന്ന നിലപാടാണ് മറ്റൊരു നവീകർത്താവായ ഉൾറിക്ക് സ്വിംഗ്ലി സ്വീകരിച്ചത്.

എങ്കിലും പ്രൊട്ടസ്റ്റന്റ് നവീകരണത്തോടുള്ള കത്തോലിക്കാ സഭയുടെ പ്രതികരണത്തിലെ ഏറ്റവും പ്രധാന സംരംഭമായ ത്രെന്തോസ് സൂനഹദോസ് പദാർത്ഥാന്തരീകരണത്തെ അതിന്റെ തീവ്രരൂപത്തിൽ നിർവചിച്ച് അംഗീകരിച്ചതിനൊപ്പം അതിനെ നിഷേധിക്കുന്നവരെ ശപിക്കുകയും ചെയ്തു:‌- 

കുർബാനയിൽ കൂദാശചെയ്യപ്പെട്ട അപ്പത്തെ എത്ര ചെറുതായി വിഭജിച്ചാലും ഓരോ തരിയിലും യേശുവിന്റെ ശരീരവും രക്തവും ആത്മാവും അവയുടെ സമ്പൂർണ്ണതയിൽ ഉണ്ടായിരിക്കുമെന്നും ത്രെന്തോസ് സൂനഹദോസ് പ്രഖ്യാപിച്ചു.

കത്തോലിക്കാ, പ്രൊട്ടസ്റ്റന്റു സഭകൾ തമ്മിലുള്ള ഭിന്നതയുടെ കാതൽ കുർബാനയിലെ ഈ 'അത്ഭുതത്തെ' സംബന്ധിച്ചാണെന്നും ആധുനികകാലത്തു പോലും അവയ്ക്കിടയിലുള്ള സ്ഥായിയായ പൊരുത്തത്തിനു തടസ്സം അതാണെന്നും നിരീക്ഷിക്കപ്പെട്ടിട്ടുണ്ട്.

## അവലംബം

വർഗ്ഗം:ക്രിസ്തീയവിശ്വാസങ്ങൾ
കൺവഴികൾ കാഴ്ചവട്ടങ്ങൾ

സുനിൽ പി. ഇളയിടം രചിച്ച ഗ്രന്ഥമാണ് **കൺവഴികൾ കാഴ്ചവട്ടങ്ങൾ**. 2006-ൽ വൈജ്ഞാനിക സാഹിത്യത്തിനു നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്. 

ഭാരതീയ ചിത്രകലാചരിത്രത്തെ സംബന്ധിച്ച അഞ്ച്‌ പ്രബന്ധങ്ങളുടെ സംഗ്രഹമാണിത്

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളഗ്രന്ഥങ്ങൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
ആതിര കൃഷ്ണ

രാജ്യന്തര ശ്രദ്ധ നേടിയ ഒരു വയലിൻ കലാകാരിയാണ് **ആതിര കൃഷ്ണ**. 32 മണിക്കൂർ നീണ്ട വയലിൻ യജ്ഞത്തിലൂടെ ഗിന്നസ് ബുക്കിൽ ഇടം നേടിയിട്ടുണ്ട്. പ്രശസ്ത സംഗീതജ്ഞൻ ശ്രീ. കോടമ്പള്ളി ഗോപാലപിള്ളയുടെ ചെറുമകളാണ്. കോടമ്പള്ളി കൃഷ്ണപിള്ളയുടെയും എസ്. ലീലയുടെയും മകളായി തിരുവനന്തപുരത്ത് ജനിച്ചു. ഒൻപതാം വയസ്സു മുതൽ കച്ചേരികൾ നടത്തിപ്പോരുന്ന ആതിര രണ്ടു തവണ രാഷ്ട്രപതിഭവനിലും വയലിൻ കച്ചേരി അവതരിപ്പിച്ചിട്ടുണ്ട്.
യഹൂദി മെനൂഹിൻ, ഉസ്താദ് ബിസ്മില്ലാ ഖാൻ, ബാലമുരളീകൃഷ്ണ, പണ്ഡിറ്റ് ജസ്‌രാജ് തുടങ്ങിയവരോടൊപ്പം സംഗീത പരിപാടികളിൽ പങ്കെടുത്തിട്ടുണ്ട്.

## അവാർഡുകൾ
* നാഷണൽ ബാലശ്രീ, ഇന്ത്യാ ഗവൺമെന്റ്, 2001
* ഗിന്നസ് വേൾഡ് റെക്കോഡ് 2004
* ലിംകാ ബുക്ക് 2004
* ഐ.ബി.എൻ. യംഗ് ഇന്ത്യൻ ലീഡർ അവാർഡ് 2012,  

## ജീവിതം
### ബാല്യം
കെ സി കൃഷ്ണപിള്ളയുടെയും ലീല കുറുപ്പിന്റെയും മകളായി ജനിച്ചു. മുത്തച്ഛൻ ഗോപാല പിള്ളയായിരുന്നു ആദ്യ ഗുരു. വീണ വിദ്വാനും വായ്പ്പാട്ടുകാരനുമായ അച്ഛൻ കൃഷ്ണനും ആതിരയുടെ സംഗീതവാസന പ്രോത്സാഹിപ്പിച്ചു.
### സംഗീതത്തിലേക്ക്
8ആം വയസ്സിൽ വായ്പ്പാട്ടിൽ നിന്ന് വയലിൻ വാദനത്തിലേക്ക് ദിശമാറ്റം നടത്തിയ ആതിര പെട്ടെന്നു തന്നെ പ്രശസ്തയായി. 9 വയസ്സു മുതൽ തന്നെ വേദികളിൽ കർണ്ണാട്ടിക് വയലിൻ കച്ചേരികൾ അവതരിപ്പിക്കുന്നു. *ഇന്ത്യൻ വയലിന്റെ രാജകുമാരി* എന്ന വിശേഷണവും ആതിരക്കുണ്ട്.
## അവലംബം

വർഗ്ഗം:ഗിന്നസ് റെക്കോഡ് ലഭിച്ച മലയാളികൾ
വർഗ്ഗം:ലിംക ബുക്ക് ഓഫ് റെക്കോർഡ്സിൽ സ്ഥാനം ലഭിച്ച മലയാളികൾ
വർഗ്ഗം:കർണ്ണാടകസംഗീതജ്ഞർ
കേരള സാംസ്കാരികചരിത്ര നിഘണ്ടു

എസ്.കെ. വസന്തൻ രചിച്ച ഗ്രന്ഥമാണ് **കേരള സാംസ്കാരികചരിത്ര നിഘണ്ടു**. 2007-ൽ വൈജ്ഞാനിക സാഹിത്യത്തിനു നൽകുന്ന കേരള സാഹിത്യ അക്കാദമി പുരസ്കാരത്തിനർഹമായത് ഈ കൃതിയായിരുന്നു. .

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളഗ്രന്ഥങ്ങൾ
സ്വത്വരാഷ്ട്രീയം (ഗ്രന്ഥം)

പി.കെ. പോക്കർ രചിച്ച ഗ്രന്ഥമാണ് **സ്വത്വരാഷ്ട്രീയം**. 2008-ൽ വൈജ്ഞാനിക സാഹിത്യത്തിനു നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്. .

## അവലംബം

വർഗ്ഗം:മലയാളഗ്രന്ഥങ്ങൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
ബഹുജനമാദ്ധ്യമം

ആശയവിനിമയത്തിനുള്ള ഉപാധിയാണ് മാദ്ധ്യമങ്ങൾ. വിവരവിജ്ഞാനങ്ങളെ ശേഖരിക്കുകയും കൈമാറ്റം ചെയ്യുകയുമാണ് മാദ്ധ്യമങ്ങൾ വഴി. ബഹുജനമാദ്ധ്യമങ്ങളെയും വാർത്താമാദ്ധ്യമങ്ങളെയും കുറിക്കാനാണ് ഈ പദം ഇന്ന് ഉപയോഗിക്കുന്നതെങ്കിലും സ്വകാര്യമായ ആശയവിനിമയത്തിന് ഉപയോഗിക്കുന്ന ടെലിഫോൺ, കത്ത് തുടങ്ങിയ ഉപാധികളും മാദ്ധ്യമങ്ങളാണ്.

## വികാസം
ഭാഷണം, ചേഷ്ട, തുടങ്ങിയ മാർഗ്ഗങ്ങളിൽനിന്ന് ഭിന്നമായി കൃത്രിമമാർഗ്ഗങ്ങളിലൂടെയുള്ള മനുഷ്യന്റെ ആശയവിനിമയം തുടങ്ങുന്നത് ചരിത്രാതീതകാലത്തെ ഗുഹാചിത്രങ്ങളിലും ലിഖിതങ്ങളിലുംനിന്നാണ് അറിയാൻ കഴിയുക.
ആശയവിനിമയത്തിന്റെ മേഖലയിൽ സുപ്രധാന പങ്ക് വഹിക്കുന്നത് പേർഷ്യൻ സാമ്രാജ്യമാണ് . പേർഷ്യൻ ചക്രവർത്തിയായിരുന്ന മഹാനായ സൈറസ് (ക്രി.മു. 550) മീഡ് വംശജരുടെ വാസസ്ഥലമായിരുന്ന മീഡിയ(മേദ്യ) അധീനമാക്കിയ സന്ദർഭത്തിലാണ് ആദ്യത്തെ സന്ദേശവിനിമയമെന്നോ തപാലിടപാടെന്നോ വിളിക്കാവുന്ന ഉപാധിയെ വികസിപ്പിക്കുന്നത് . പഴയ നിയമത്തിൽ (എസ്തേർ VIII) ഇതിനെക്കുറിച്ച് വിവരിക്കുന്നുണ്ട്; മീഡിയയിലെ രാജാവായിരുന്ന അഹസ്വേരൂസ് തന്റെ തീരുമാനങ്ങളെ അറിയിക്കുന്നതിന് ഉപയോഗിച്ച ഈ രീതിയെക്കുറിച്ച് സത്യവേദപുസ്തകത്തിൽ ഇങ്ങനെ പറയുന്നു :
ഏതു പുരുഷനും തന്റെ വീട്ടിൽ കർത്തവ്യം നടത്തുകയും സ്വഭാഷ സംസാരിക്കയും വേണമെന്നു രാജാവു തന്റെ സകലസംസ്ഥാനങ്ങളിലേക്കും അതതു സംസ്ഥാനത്തേക്കു അതതിന്റെ അക്ഷരത്തിലും അതതു ജാതിക്കു അവരവരുടെ ഭാഷയിലും എഴുത്തു അയച്ചു.
പിന്നീട് റോമാ സാമ്രാജ്യത്തിലും റോമിനെ കേന്ദ്രീകൃതഭരണത്തിൻകീഴിൽ കൊണ്ടുവരുന്നതിന് ഈ രീതി നടപ്പിലുണ്ടായിരുന്നു. നിരവധി പ്രവിശ്യകളായി പരന്നുകിടക്കുന്ന റോമയിൽ വിവിധ സംഭവങ്ങളെക്കുറിച്ചുള്ള വിവരങ്ങൾ കൈമാറാൻ സ്വകാര്യകത്തിടപാടുകളും നടക്കാറുണ്ട്. മദ്ധ്യകാലത്ത് ഖലീഫാഭരണത്തിലും മംഗോൾ സാമ്രാജ്യത്തിലും വികസിച്ച തപാൽ സമ്പ്രദായങ്ങൾ നിലവിലുണ്ടായിരുന്നു.
## വർഗ്ഗീകരണം

സ്വകാര്യമാദ്ധ്യമങ്ങൾ, ബഹുജനമാദ്ധ്യമങ്ങൾ എന്ന് മാദ്ധ്യമങ്ങളെ പ്രാഥമികമായി വർഗ്ഗീകരിക്കാം. ടെലിഫോൺ, കത്തിടപാടുകൾ, കമ്പിത്തപാൽ തുടങ്ങിയവ സ്വകാര്യമാദ്ധ്യമങ്ങളും പത്രമാസികകൾ, ഗ്രന്ഥങ്ങൾ, ടെലിവിഷൻ, റേഡിയോ, ഇന്റർനെറ്റ്, സിനിമ, പരസ്യപ്പലകകൾ, പ്രസംഗങ്ങൾ, കലാപ്രകടനങ്ങൾ തുടങ്ങിയവ ബഹുജനമാദ്ധ്യമങ്ങളുമാണ്. ബഹുജനമാദ്ധ്യമങ്ങളെ വാർത്താമാദ്ധ്യമങ്ങളെന്നും അല്ലാത്തവയെന്നും വീണ്ടും വിഭജിക്കാം. എങ്കിലും മിക്ക വാർത്താമാദ്ധ്യമങ്ങളും ജനങ്ങൾക്ക് വിനോദവും വിജ്ഞാനവും കൂടി നൽകാൻ ഉദ്ദേശിച്ചിട്ടുള്ളവയാണ്.പരമ്പരാഗത മാദ്ധ്യമങ്ങൾ, നവീന മാദ്ധ്യമങ്ങൾ എന്ന് മറ്റൊരു വിഭജനവും സ്വീകരിക്കാറുണ്ട്. പത്രമാദ്ധ്യമങ്ങൾ, ഇലൿട്രോണിൿ മാദ്ധ്യമങ്ങൾ എന്നും ദൃശ്യമാദ്ധ്യമങ്ങൾ, ശ്രാവ്യമാദ്ധ്യമങ്ങൾ എന്നും ഒക്കെ മാദ്ധ്യമങ്ങളെ ആവശ്യാനുസാരം പല രീതിയിൽ വർഗ്ഗീകരിക്കാവുന്നതാണ്.
നിരവധി മാദ്ധ്യമങ്ങളുടെ സാധ്യതകൾ സമന്വയിച്ചിരിക്കുന്നു ഇന്റർനെറ്റ് എന്ന മാദ്ധ്യമത്തിൽ
വിദ്യാഭ്യാസത്തിന്റെ പ്രധാന പ്രശ്നമാണ് ബോധന മാധ്യമം എന്തായിരിക്കണം എന്നത്. മാതൃഭാഷ സ്വാഭാവികമായ അധ്യയന മാധ്യമമാണ്. മാതൃഭാഷ ബോധന മാധ്യമം ആക്കിയാല് നിലവാരത്തിനു താഴ്ച  ഉണ്ടാകാതെ തന്നെ വിദ്യാഭ്യാസകാലം ചുരുക്കാം.
ബോധനമാധ്യമം

ആശയവിനിമയത്തിനുള്ള ഉപാധിയാണ് മാദ്ധ്യമങ്ങൾ. വിവരവിജ്ഞാനങ്ങളെ ശേഖരിക്കുകയും കൈമാറ്റം ചെയ്യുകയുമാണ് മാദ്ധ്യമങ്ങളുടെവഴി. ബഹുജനമാദ്ധ്യമങ്ങളെയും വാർത്താമാദ്ധ്യമങ്ങളെയും കുറിക്കാനാണ് ഈ പദം ഇന്ന് ഉപയോഗിക്കുന്നതെങ്കിലും സ്വകാര്യമായ ആശയവിനിമയത്തിന് ഉപയോഗിക്കുന്ന ടെലിഫോൺ, കത്ത് തുടങ്ങിയ ഉപാധികളും മാദ്ധ്യമങ്ങളാണ്.
ബോധനമാധ്യമം മാതൃഭാഷ ആയിരിക്കണം. 
കുട്ടികളുടെ അഭിരുചികള്, അടിസ്ഥാനാവശ്യങ്ങള് എന്നിവയോട് പൂര്ണമായി ഇതു ബന്ധപ്പെട്ടതാണ്. കുട്ടികളുടെ സൃഷ്ടിപരവും ഉത്പാദനക്ഷമവുമായ സ്വാഭാവികസിദ്ധികള് പ്രയോജനപ്പെടുത്താന് ഇതു സഹായകമാണ്. കുട്ടി ജനിച്ചുവളരുന്ന സമുദായത്തിന്റെ അടിസ്ഥാനവും അവയ്ക്കനുസൃതമായ ബോധനമാര്ഗങ്ങളും ഉള്ക്കൊണ്ടതാണ് അടിസ്ഥാനവിദ്യാഭ്യാസം. i പ്രവര്ത്തിച്ചു പഠിക്കുക എന്ന മഹത്തായ ആദര്ശത്തിന് ഈ പദ്ധതിയില് പ്രാധാന്യം നല്കിയിട്ടുണ്ട്. ആദര്ശവാദം (Idealism), പ്രകൃതിവാദം (Naturalism), പ്രായോഗികതാവാദം (Pragmatism) തുടങ്ങിയ ദര്ശന ശാഖകളിലെ നല്ല വശങ്ങള് ഇതില് സമന്വയിക്കപ്പെട്ടിരിക്കുന്നു. i ഇത് വിദ്യാഭ്യാസത്തിന്റെ പൊതുലക്ഷ്യങ്ങളില് ആദര്ശവാദത്തെയും സംവിധാനത്തില് (Settings) പ്രകൃതിവാദത്തെയും, രീതിയില് (Method) പ്രായോഗികതാവാദത്തെയും അവലംബിക്കുന്നു. 
വിദ്യാഭ്യാസത്തിന്റെ പ്രധാന പ്രശ്നമാണ് ബോധന മാധ്യമം എന്തായിരിക്കണം എന്നത്.   
മാതൃഭാഷ സ്വാഭാവികമായ അധ്യയന മാധ്യമമാണ്. മാതൃഭാഷ ബോധന മാധ്യമം ആക്കിയാല് നിലവാരത്തിനു താഴ്ച  ഉണ്ടാകാതെ തന്നെ വിദ്യാഭ്യാസകാലം ചുരുക്കാം. 

മലയാളത്തെ രക്ഷിക്കാൻ ആയിട്ടോ ഭാഷാഭിമാനം കൊണ്ടോ എല്ലാവരും മലയാളം പഠിക്കണം എന്ന് പറഞ്ഞാൽ അത് നടക്കാൻ പോകുന്നില്ല. അതാണു കുട്ടികള്ക്ക്ാ ഗുണം ചെയ്യുന്നത് എന്ന് രക്ഷിതാക്കളെ ബോധ്യപ്പെടുത്തിയെ മതിയാകൂ. ബോധന മാധ്യമം മലയാളം ആക്കുന്നതോടൊപ്പം ഇംഗ്ലീഷ് ഉള്പ്പെ ടെ മറ്റു വിഷയങ്ങൾ നന്നായി പഠിപ്പിച്ചു കൊണ്ട് മാത്രമേ അത് സാധ്യമാകുകയുള്ളു. ഇംഗ്ലീഷ് നന്നായി കൈകാര്യം ചെയ്യാൻ ഇംഗ്ലീഷു നന്നായി പഠിപ്പിച്ചാൽ മതി, ഇംഗ്ലീഷിൽ പഠിപ്പിക്കേണ്ടതില്ല എന്ന് നേരിട്ട് ബോധ്യപ്പെടുത്തുന്നതിൽ ആയിരിക്കും ഈ നയത്തിന്റെ വിജയം.
മലയാളിയുടെ സംസ്കാരവും സാമൂഹികവുമായ തനിമ നിലനിര്ത്താസൻ ബോധനമാധ്യമം മാതൃഭാഷയിൽ അധിഷ്ടിതമാക്കണം. മലയാളം പ്രഥമ ഭാഷയാക്കുകയെന്നത്‌ അഭിമാനിക്കാവുന്ന തീരുമാനമാണ്.
സ്കൂൾ ഡയറി

അക്‌ബർ കക്കട്ടിൽ രചിച്ച ഗ്രന്ഥമാണ് **സ്കൂൾ ഡയറി**. ഹാസ്യസാഹിത്യത്തിനുള്ള 1992-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനാണ് 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:ഹാസ്യസാഹിത്യം
ജീവിതാഹ്ലാദത്തിന്റെ നിറനിലാവ്

ഒ.പി. ജോസഫ് രചിച്ച ഗ്രന്ഥമാണ് **ജീവിതാഹ്ലാദത്തിന്റെ നിറനിലാവ്**. യാത്രാവിവരണത്തിനുള്ള 1993-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനായിരുന്നു.

## അവലംബം

വർഗ്ഗം:യാത്രാവിവരണങ്ങൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
തലോറ

കണ്ണൂർ ജില്ലയിലെ പരിയാരം പഞ്ചായത്തിൽ കുറ്റിയേരി വില്ലജിൽ സ്ഥിതിചെയ്യുന്ന ഒരു സ്ഥലമാണു **തലോറ**. കുന്നുകളാൽ ചുറ്റപ്പെട്ട ഒരു ഗ്രാമപ്രദേശമാണിത്. പ്രദേശവാസികളധികവും കർഷകവേലയിൽ ഏർപ്പെട്ടിരിക്കുന്നവരാണ്.  വിപുലമായ പാടശേഖരം ഈ സ്ഥലത്തിന്റെ പ്രത്യേകതയാണ്. കുപ്പം പുഴ ഈ പ്രദേശത്തിലൂടെ ഒഴുകുന്നു. എഴുകുന്ന് എന്നറിയപ്പെടുന്ന കുന്ന് തലോറയുടെ ഭാഗമാണ് .

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
നിറംപല്ലി

*ബോഡോകോർപസ് നെജിയാന* എന്ന ശാസ്ത്രനാമത്തിൽ അറിയപ്പെടുന്ന വൃക്ഷമാണ് **ഗോഫർ മരം** അഥവാ **നിറംപല്ലി**. ബൈബിളിലെ ഉൽപ്പത്തിപ്പുസ്തകത്തിൽ മഹാപ്രളയത്തെ അതിജീവിക്കാനുള്ള പെട്ടകം ഉണ്ടാക്കാൻ നോഹ ഗോഫർമരം ഉപയോഗിച്ചതായി പരാമർശിക്കപ്പെടുന്നുണ്ട് . 
## കേരളത്തിൽ
ഗവി മേഖലയിലെ വനത്തിൽ നിറംപല്ലി മരങ്ങൾ വളരുന്നുണ്ട്. പശ്ചിമഘട്ട മലനിരകളിൽ പൂവിടാതെ കായ്ക്കുന്ന ഏക വൃക്ഷവും ഇതാണ്.  വനം വകുപ്പിന്റെ ഗൂഡ്രിക്കൽ റേഞ്ചിൽപ്പെട്ട ഗവി മേഖലയിലെ പച്ചക്കാനം ഭാഗത്തും ഉറാനിയിലുമാണ് ഗോഫർ മരങ്ങൾ മാനംമുട്ടെ വളർന്നുനിൽക്കുന്നത്. 12 വർഷം മുമ്പാണ് ഈ വൃക്ഷം ഗോഫർ മരമാണെന്ന് വനംവകുപ്പ് ശാസ്ത്രീയ പഠനങ്ങളിലൂടെ തെളിയിച്ചത്. ഗവി മേഖലയിൽ പച്ചക്കാനം ഭാഗത്ത് ആനച്ചാൽ ചരിവിലും അപ്പർ മൂഴിയാർവഴി ഉറാനിയിലേക്കുള്ള വഴിയിൽ കടമാൻകുന്നു ഭാഗത്തും ഗോഫർ മരം ധാരാളം കണ്ടുവരുന്നുണ്ട്.

ആങ്ങമൂഴി ഫോറസ്റ്റ് സ്റ്റേഷന്റെ മുറ്റത്തും വളർന്നു വരുന്നുണ്ട്. ഈ മഹാവൃക്ഷം വേനൽക്കാലത്ത് അഗ്നിക്കിരയാകാതിരിക്കാൻ സുരക്ഷാ ഫയർ ലൈനുകൾ എടുത്ത് വനപാലകർ കാത്തുസംരക്ഷിച്ചുവരികയാണ്. കേരള വനംവകുപ്പ് പ്രത്യേക പരിരക്ഷയോടെ ഈ  ഈ മരങ്ങളെ വളർത്തുന്നു.   

പച്ചക്കാനം ഫോറസ്റ്റ് ചെക്ക്പോസ്റ്റ് കടന്ന് ഗവിയിലേക്കുള്ള യാത്രയിൽ രണ്ട് കിലോമീറ്റർ പിന്നിടുമ്പോൾ റോഡിനിരുവശവുമായി രണ്ട് മരങ്ങൾ നിൽക്കുന്നത് കാണാം. ഇതിൽ ഒരു മരത്തിന് 100 മീറ്ററിലധികം ഉയരവും 150 സെന്റീമീറ്റർ വണ്ണവും വരും.
## അവലംബം


വർഗ്ഗം:വൃക്ഷങ്ങൾ
കിഞ്ചനവർത്തമാനം

ചെമ്മനം ചാക്കോ രചിച്ച ഗ്രന്ഥമാണ് **കിഞ്ചനവർത്തമാനം**. ഹാസ്യസാഹിത്യത്തിനുള്ള 1995-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനായിരുന്നു 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാള ഹാസ്യസാഹിത്യം
യഹൂദി മെനുഹിൻ

ലോകപ്രശസ്തനായ ഒരു വയലിനിസ്റ്റായിരുന്നു **യഹൂദി മെനുഹിൻ** (22 ഏപ്രിൽ 1916 – 12 മാർച്ച് 1999). റഷ്യൻ ജൂതദമ്പതികളുടെ മകനായി  ന്യൂയോർക്കിൽ ജനിച്ചുവെങ്കിലും ജീവിതത്തിന്റെ ഭൂരിഭാഗവും ചിലവഴിച്ചത് ഇംഗ്ലണ്ടിലാണ്. 1970-ൽ സ്വിറ്റ്സർലണ്ട് പൗരത്വവും പിന്നീട് 1985 യു.കെ. പൗരത്വവും നേടി. ഇരുപതാം നൂറ്റാണ്ടിലെ ഏറ്റവും മികച്ച വയലിനിസ്റ്റ് എന്ന് ഇദ്ദേഹം പലപ്പോഴും വിശേഷിപ്പിക്കപ്പെട്ടു. 1968-ൽ ഭാരത സർക്കാർ ഇദ്ദേഹത്തെ ജവഹർലാൽ നെഹ്രു പുരസ്ക്കാരം നൽകി ആദരിച്ചു. 1993-ൽ സർ പദവി ലഭിച്ചു. ഒരു വിശ്വപൗരനായി അറിയപ്പെടാൻ ആഗ്രഹിച്ച മെനുഹിനാണ് ഹോളോകാസ്റ്റിനു ശേഷമുള്ള ജർമ്മനിയിൽ ആദ്യമായി പരിപാടി അവതരിപ്പിച്ച ജൂതകലാകാരൻ.

## പുറത്തേക്കുള്ള കണ്ണികൾ
*ഔദ്യോഗിക വെബ് ഇടം
*യഹൂദി മെനുഹിൻ അന്താരാഷ്ട്ര വയലിൻ മത്സരം
## അവലംബം

വർഗ്ഗം:1936-ൽ ജനിച്ചവർ
വർഗ്ഗം: 1999-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
ഇരുകാലിമൂട്ടകൾ

സി.പി. നായർ രചിച്ച ഗ്രന്ഥമാണ് **ഇരുകാലിമൂട്ടകൾ**. ഹാസ്യസാഹിത്യത്തിനുള്ള 1994-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനായിരുന്നു 

നർമലേഖനങ്ങളുടെ സമാഹാരമാണ് കൃതി 
## അവലംബം

വർഗ്ഗം:മലയാള ഹാസ്യസാഹിത്യം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
പിള്ളേരോണം

ചിങ്ങമാസത്തിലെ തിരുവോണം പോലെ തന്നെ കർക്കിടകമാസത്തിലെ തിരുവോണദിവസം കൊണ്ടാടി വന്നിരുന്ന ഒരു ആഘോഷമാണ് **പിള്ളേരോണം**. തെക്കൻ കേരളത്തിൽ കർക്കിടകമാസത്തിലാണ് ഇത് ആഘോഷിച്ചിരുന്നത്. പൂക്കളം, ഓണപുടവ തുടങ്ങിയുള്ള ചിങ്ങമാസത്തിലെ ഓണസംബന്ധിയായി ചടങ്ങുകളൊന്നും തന്നെ പിള്ളേരോണത്തിന് ഉണ്ടാവാറില്ല. എങ്കിലും, കർക്കിടക വറുതിയിൽ പോലും ഓണാഘോഷത്തെ അനുസ്മരിപ്പിക്കുന്ന തരത്തിലുള്ള സദ്യ ഈ ആഘോഷത്തിന്റേയും പ്രത്യേകതയാണ്. കുട്ടികൾക്ക് വേണ്ടിയുള്ള ഓണാഘോഷം എന്ന രീതിയിലാണ് പിള്ളേരോണം എന്ന പേര് അന്വർത്ഥമാവുന്നത്. പണ്ട്, തിരുവോണം പോലെ തന്നെ പിള്ളേരോണവും മലയാളികൾക്ക് പ്രധാനപ്പെട്ട ആഘോഷമായിരുന്നു. മുമ്പ്, സാമൂതിരിയുടെ ഭരണകാലത്ത് തിരുനാവായിൽ മാമാങ്കം അരങ്ങേറിയത് പിള്ളേരോണം മുതലുള്ള ദിവസങ്ങളിലായിരുന്നു എന്ന് പറയപ്പെടുന്നു  .

## അവലംബം

വർഗ്ഗം:ഓണം
ഭൂതാവിഷ്ടർ

വിഖ്യാത റഷ്യൻ സാഹിത്യകാരനായിരുന്ന ഫയഡോർ ദസ്തയേവ്സ്കി 1872-ൽ രചിച്ച *ഡീമൊൺസ്* () എന്ന നോവലിന്റെ എൻ.കെ. ദാമോദരൻ നടത്തിയ മലയാള തർജ്ജമയാണ് **ഭൂതാവിഷ്ടർ**. വിവർത്തനസാഹിത്യത്തിനുള്ള 1992-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനായിരുന്നു 

*ബെസി* എന്ന മൂലകൃതി 'ഭൂതാവിഷ്ടർ' എന്ന അർത്ഥത്തിൽ *ദി പൊസ്സസ്സ്ഡ്* എന്ന പേരിൽ 1916-ൽ ഇംഗ്ലീഷിലേയ്ക്ക് വിവർത്തനം ചെയ്യപ്പെട്ടു. എന്നാൽ ഈ പേര് അനുചിതമാണെന്ന് ദസ്തയേവ്‌സ്കി കൃതികളെ സൂക്ഷ്മമായി വീക്ഷിക്കുന്ന പണ്ഡിതരുടെ ഇടയിൽ അഭിപ്രായമുണ്ടായി. പിൽക്കാലത്തിറങ്ങിയ ഇംഗ്ലീഷ് പരിഭാഷകൾ *ദ ഡെവിൾസ്*, *ഡീമൊൺസ്* എന്നീ പേരുകളാണ് സ്വീകരിച്ചത്. റഷ്യൻ ഭാഷയിൽ *ബെസി* എന്ന വാക്കിന്റെ അർത്ഥം ദുരാത്മാക്കൾ എന്നാണ്.  

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാള വിവർത്തന ഗ്രന്ഥങ്ങൾ
ബോധി ലിനക്സ്

എൻലൈറ്റൻമെന്റ് ഡിആർ17(DR17) ബേസ്ഡ് മോക്ഷ വിൻഡോ മാനേജർ എന്ന് വിളിക്കപ്പെടുന്ന ഫോർക്ക് ഉപയോഗിക്കുന്ന ഉബുണ്ടു അടിസ്ഥാനമാക്കിയുള്ള  ഒരു ലഘു ലിനക്സ് വിതരണമാണ് **ബോധി ലിനക്സ്**. ഒരു ലഘുവായ അടിസ്ഥാന വ്യവസ്ഥ നൽകുക, അതിലൂടെ ഉപയോക്താക്കൾക്ക് അവർക്കാവശ്യമുള്ള സോഫ്റ്റ്‌വെയർ ഉൾപ്പെടുത്തി പ്രചരിപ്പിക്കുക എന്നതാണ് ഇതിനു പിന്നിലെ ആശയം. അതിനാൽ വളരെ അത്യാവശ്യമുള്ള സോഫ്റ്റ്‌വെയറുകൾ മാത്രമേ ഇതിനൊപ്പം നൽകാറുള്ളൂ. അതിനാൽ, ഒരു ഫയൽ ബ്രൗസർ (PCManFM), ഒരു വെബ് ബ്രൗസർ (ഗ്നോം വെബ്), ഒരു ടെർമിനൽ എമുലേറ്റർ (ടെർമിനോളജി) എന്നിവയുൾപ്പെടെ, മിക്ക ലിനക്സ് ഉപയോക്താക്കൾക്കും അത്യാവശ്യമായ സോഫ്‌റ്റ്‌വെയർ മാത്രമേ ഡിഫോൾട്ടായി ഇതിൽ ഉൾപ്പെടുന്നുള്ളൂ. അതിന്റെ ഡെവലപ്പർമാർ അനാവശ്യമെന്ന് കരുതുന്ന സോഫ്റ്റ്‌വെയറോ സവിശേഷതകളോ ഇതിൽ ഉൾപ്പെടുന്നില്ല. സോഫ്‌റ്റ്‌വെയർ ഉപയോഗിച്ച് പോപ്പുലേറ്റിംഗ് സിസ്റ്റങ്ങൾ എളുപ്പമാക്കുന്നതിന്, ബോധി ലിനക്‌സ് ഡെവലപ്പർമാർ ലൈറ്റ് വെയ്റ്റ് സോഫ്റ്റ്‌വെയറിന്റെ ഒരു ഓൺലൈൻ ഡാറ്റാബേസ് പരിപാലിക്കുന്നു, അത് എപിടിയുആർഎൽ(apturl) വഴി ഒറ്റ ക്ലിക്കിൽ ഇൻസ്റ്റാൾ ചെയ്യാൻ കഴിയും.
## പ്രകടനം
സിസ്റ്റത്തിന് 512എംബി റാം, 5ജിബി ഹാർഡ് ഡിസ്ക് സ്പേസ്, 500മെഗാഹെട്സ് പ്രൊസസർ എങ്കിലും കുറഞ്ഞത് വേണം. പിഎഇ(PAE) ശേഷിയില്ലാത്ത 32-ബിറ്റ് പ്രോസസ്സറുകൾ പിഎഇ പ്രാപ്തമായവയുടെ അതേ നിബന്ധനകളെ പിന്തുണയ്ക്കുന്നു. രണ്ട് ബോധി പതിപ്പുകൾ തമ്മിലുള്ള ഒരേയൊരു വ്യത്യാസം പഴയ ഒരു കേർണൽ ഉപയോഗിക്കുന്നു എന്നതാണ്.

മോക്ഷ ഡെസ്‌ക്‌ടോപ്പ് എന്ന എൻലൈറ്റൻമെന്റ് ഡിആർ17 അടിസ്ഥാനമാക്കിയുള്ള ഫോർക്ക് ഉപയോഗിക്കുന്നതിലൂടെ, ഉയർന്ന നിലവാരമുള്ള കമ്പ്യൂട്ടർ ഹാർഡ്‌വെയർ ആവശ്യമില്ലാത്ത സമ്പന്നമായ ഡെസ്‌ക്‌ടോപ്പ് ഇഫക്റ്റുകളും ആനിമേഷനുകളും ബോധി നൽകുന്നു. ഡിആർ17-ൽ നിന്ന് പ്രൊജക്റ്റ് ഫോർക്ക് ചെയ്യുന്നതിനുള്ള കാരണം അതിന്റെ മികച്ച പ്രകടനവും പ്രവർത്തനവും മൂലമാണ്, അതേസമയം ജെഫ് ഹൂഗ്‌ലാൻഡിന്റെ പ്രസ്താവന പ്രകാരം "ഉപയോക്താക്കൾ ആസ്വദിക്കുകയും ഉപയോഗിക്കുകയും ചെയ്യുന്ന നിലവിലുള്ള സവിശേഷതകളെ തകർക്കുന്ന" ഒപ്റ്റിമൈസേഷനുകൾ ഇ19(E19) സ്വന്തമാക്കിയിരുന്നു.  എൻലൈറ്റൻമെന്റ് വിൻഡോ മാനേജറും ബോധി ലിനക്സിനായി പ്രത്യേകം വികസിപ്പിച്ച ഉപകരണങ്ങൾ സി പ്രോഗ്രാമിംഗ് ഭാഷയിലും പൈത്തണിലും എഴുതിയതാണ്.

## അവലംബം


വർഗ്ഗം:ഉബുണ്ടു ആധാരമാക്കിയുള്ള വിതരണങ്ങൾ
പി.ഡി.പി. (വിവക്ഷകൾ)

* പീപ്പിൾസ് ഡെമോക്രാറ്റിക് പാർട്ടി (ജമ്മു കശ്മീർ)
* പീപ്പിൾസ് ഡെമോക്രാറ്റിക് പാർട്ടി (കേരളം)
* പ്രോഗ്രാംഡ് ഡാറ്റാ പ്രോസസർ - ഒരു മിനി കമ്പ്യൂട്ടർ ശ്രേണി
ചിരട്ട

right:250px|thumb|പൊതിച്ച തേങ്ങയ്ക്കകത്ത് ചിരട്ട
നാളികേരത്തിന്റെ അകത്തുള്ള കട്ടിയുള്ള തോടിനെയാണ് **ചിരട്ട** എന്നു പറയുന്നത്. തേങ്ങയുടെ മാംസളമായ ഭാഗത്തിനു ചുറ്റുമായി, ചകിരിയുടെ ഉൾഭാഗത്തായിട്ടാണ് ചിരട്ട കാണപ്പെടുന്നത്. വിത്ത് മുളയ്ക്കുന്നതിനായുള്ള ഒരു ചെറിയ ദ്വാരം മാറ്റി നിർത്തിയാൽ ചകിരിയ്ക്കുള്ളിൽ ചിരട്ടയുടെ തേങ്ങയുടെ മാംസളമായ ഭാഗത്തോട് ഒട്ടിച്ചേർന്നുകൊണ്ടുള്ള ചിരട്ടയുടെ ആവരണം സമ്പൂർണമാണ്.  എന്നാൽ നാളികേരം മൂപ്പ് കൂടുന്തോറും മാംസളമായ ഭാഗവു ചിരട്ടയും തമ്മിലുള്ള ഒട്ടിച്ചേരൽ കുറഞ്ഞുവരുന്നു. സാധാരണയായി ചിരട്ടയ്ക്ക് തവിട്ടു നിറമാണ്. ഗ്രാമപ്രദേശങ്ങളിൽ അടുപ്പിൽ തീ കത്തിക്കുന്നതിന് ചിരട്ട ഉപയോഗിക്കാറുണ്ട്. മറ്റു വിറകുകളെ അപേക്ഷിച്ച് ലഭ്യത കൂടുതൽ ആയതിനാലും കൂടുതൽ നേരം കനൽ ആയി നീറി ചൂട് നില നിർത്തുന്നതിനാലും  മുൻകാലങ്ങളിൽ വൈദ്യുതി ഉപയോഗിക്കാത്ത തരത്തിൽ ഉള്ള തേപ്പുപെട്ടികൾ ചൂടാക്കാൻ ചിരട്ട കത്തിച്ച കനൽ ഉപയോഗിച്ചിരുന്നു. 

വളരെയധികം  ഉറപ്പുള്ളതിനാൽ ചിരട്ട ഉപയോഗിച്ച് വിവിധ കരകൗശല വസ്തുക്കൾ നിർമ്മിക്കുന്നു. കൂടാതെ മുമ്പ് വീട്ടുപകരണം ആയ കയ്യിൽ നിർമ്മിക്കാൻ ചിരട്ട ഉപയോഗിക്കുന്നു. ചിരട്ട കൊണ്ടുള്ള മോതിരം ഉണ്ടാക്കുന്നതിനും അണിയുന്നതിനും കുട്ടികളും യുവാക്കളും താൽപര്യപ്പെടാറുണ്ട്. ചിരട്ടയുടെ സവിശേഷമായ ഗോളാകൃതി / അർധഗോളാകൃതി മൂലം ചെറിയ ഡബ്ബകൾ നിർമ്മിക്കാനും ചിരട്ട ഉപയോഗിക്കുന്നു. ചിരട്ടകൾ ആഗോള മാർക്കറ്റിൽ ഓൺലൈൻ ആയും വിറ്റു വരുന്നു. 

## നാട്ടുവൈദ്യം
ചിരട്ട തല്ലിപ്പൊട്ടിച്ച് വെള്ളം തിളപ്പിച്ച് കുടിച്ചാൽ കൊളസ്ട്രോൾ കുറയുമെന്ന് നാട്ടുവൈദ്യ ചികിത്സകർ അവകാശപ്പെടുന്നു.

## അവലംബം

വർഗ്ഗം:തെങ്ങിന്റെ ഭാഗങ്ങൾ
ദ്വീപ്‌ ഹൽവ

ലക്ഷദ്വീപിലെ പരമ്പരാഗതമായതും വ്യത്യസ്തമായതുമായ ഒരു പലഹാരം.
ചിരകിയ തേങ്ങയും ദ്വീപ്‌ ശർക്കരയും (മീര എന്ന തെങ്ങിൻ പാനീയം കുറുക്കിയാണ് ദ്വീപ്‌ ശർക്കര ഉണ്ടാക്കുന്നത്‌) ഉരുളിയിൽ ഇട്ടു ഇളക്കി വേവിച്ചു പതം വരുന്ന വിധത്തിൽ പാകമായ ശേഷം ഏലക്കാ പൊടിയും മറ്റു ചില ചേരുവകളും ചേർത്ത് ഇളക്കിയെടുത്ത് ചെറു ഉരുളകളാക്കി ഉണങ്ങിയ വാഴയിലകളിൽ പൊതിഞ്ഞെടുക്കുന്നു. ആഴ്ചകളോളം ഇവ കേടുകൂടാതെയിരിക്കും .

വർഗ്ഗം:ഭക്ഷണങ്ങൾ - അപൂർണ്ണലേഖനങ്ങൾ
വർഗ്ഗം:ഇന്ത്യൻ ഭക്ഷണവിഭവങ്ങൾ
മഹാപ്രസ്ഥാനത്തിന്റെ മാർഗ്ഗത്തിലൂടെ

പ്രബോധ്കുമാർ സന്യാലിന്റെ *മഹാപ്രൊസ്ഥാനേർ പഥേ* എന്ന 1937-ൽ പ്രസിദ്ധീകരിച്ച യാത്രാവിവരണ പുസ്തകത്തിന് കെ. രവിവർമ്മ നടത്തിയ മലയാള തർജ്ജമയാണ് **മഹാപ്രസ്ഥാനത്തിന്റെ മാർഗ്ഗത്തിലൂടെ**. വിവർത്തനസാഹിത്യത്തിനുള്ള 1993-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനായിരുന്നു.

## പുറത്തേയ്ക്കുള്ള കണ്ണികൾ
ബംഗ്ലാപീഡിയ  പ്രബോധ് കുമാർ സന്യാലിനെപ്പറ്റിയുള്ള താൾ

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളത്തിലുള്ള യാത്രാവിവരണങ്ങൾ
വർഗ്ഗം:മലയാള വിവർത്തന ഗ്രന്ഥങ്ങൾ
ഫ്രഞ്ച് കവിതകൾ

മംഗലാട്ട് രാഘവൻ ഫ്രഞ്ച് ഭാഷയിൽ നിന്ന് മലയാളത്തിലേയ്ക്ക് തർജ്ജമ ചെയ്ത കവിതകളുടെ സമാഹാരമാണ് **ഫ്രഞ്ച് കവിതകൾ**.എന്ന ഗ്രന്ഥം. വിവർത്തനസാഹിത്യത്തിനുള്ള 1994-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനായിരുന്നു 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാള വിവർത്തന ഗ്രന്ഥങ്ങൾ
ബാൽ പാലുസ്ലെ

പ്രമുഖ മറാത്തി സംഗീതസംവിധായകനായിരുന്നു **ബാൽ പാലുസ്ലെ** (മരണം :31 ജൂലൈ 2012). പശ്ചിമ മഹാരാഷ്ട്രയിലെ സാംഗ്ലിയിലായിരുന്നു അന്ത്യം. നൂറ്റമ്പതോളം ചിത്രങ്ങൾക്ക് അദ്ദേഹം സംഗീതം നൽകിയിട്ടുണ്ട്.
## അവലംബം


വർഗ്ഗം:മറാത്തി ചലച്ചിത്ര സംഗീതസം‌വിധായകർ
താവളമില്ലാത്തവർ

അജീത് കൗറിന്റെ ആത്മകഥയായ *ഖാനാബദോശ്* (खानाबदोश) എന്ന പുസ്തകത്തിന്റെ വി.ഡി. കൃഷ്ണൻ നമ്പ്യാർ നടത്തിയ മലയാള തർജ്ജമയാണ് **താവളമില്ലാത്തവർ**. വിവർത്തനസാഹിത്യത്തിനുള്ള 1995-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനായിരുന്നു 

*ഖാനാബദോശ്* എന്ന ഗ്രന്ഥത്തിന് കേന്ദ്ര സാഹിത്യ അക്കാദമി പുരസ്കാരം ലഭിച്ചിട്ടുണ്ട്

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാള വിവർത്തന ഗ്രന്ഥങ്ങൾ
വർഗ്ഗം:ആത്മകഥകൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
ശിലാപത്മം

പ്രതിഭ റായ് രചിച്ച *ശിലാപദ്മ* (ଶିଳାପଦ୍ମ) എന്ന പുസ്തകത്തിന് പി. മാധവൻപിള്ള നടത്തിയ മലയാള തർജ്ജമയാണ് **ശിലാപത്മം**. വിവർത്തനസാഹിത്യത്തിനുള്ള 1996-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനായിരുന്നു 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാള വിവർത്തന ഗ്രന്ഥങ്ങൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
ചിപ്‌കൊ പ്രസ്ഥാനം

ലഘുചിത്രം|Chipko Movement|കണ്ണി=Special:FilePath/Chipko_Movement.png
ഇന്ത്യയിലെ പരിസ്ഥിതിസംരക്ഷണ സമരപ്രസ്ഥാനങ്ങളിൽ പ്രശസ്തമായ ഒന്നാണ് **ചിപ്കോ പ്രസ്ഥാനം**. 1970-കളിൽ വനവൃക്ഷങ്ങൾ മുറിക്കുന്നതിന് കോൺട്രാക്ടർമാരെ അനുവദിക്കുന്ന ഉത്തർപ്രദേശ് സർക്കാരിന്റെ നയത്തിനെതിരെ കർഷകരും ഗ്രാമീണജനങ്ങളും ഒത്തുചേർന്ന് നടത്തിയ അക്രമരഹിത സമരമാണ് ഇത്. *ചിപ്കോ* എന്ന വാക്കിന്റെ അർത്ഥം "ചേർന്ന് നിൽക്കൂ", "ഒട്ടി നിൽക്കൂ" എന്നൊക്കെയാണ്‌.  1973 മാർച്ച് 26-ന് ഉത്തരാഖണ്ഡിലെ (അന്ന് ഉത്തർ പ്രദേശ്ന്റെ ഭാഗമായിരുന്ന  ) ചമോലി ജില്ലയിലെ റെനി ഗ്രാമത്തിൽ ഗ്രാമീണ വനിതകൾ നടത്തിയ സമരമാണ് ഈ പ്രക്ഷോഭത്തിൽ നാഴികക്കല്ലായത്. 

ചിപ്കോ പ്രസ്ഥാനം പരിസ്ഥിതിവാദത്തിന്‌ പൊതുവായി നൽകിയ സംഭാവനകളിലൊന്ന് 'ആവാസ വ്യവസ്ഥയാണ്‌ സ്ഥിരസമ്പത്ത്' എന്ന മുദ്രാവാക്യമാണ്‌.  ചിപ്കോ പ്രസ്ഥാനത്തിനു നേതൃത്വം നൽകിയത് സുന്ദർലാൽ ബഹുഗുണ, ചണ്ടി പ്രസാദ് ഭട്ട്  എന്നിവർ ആയിരുന്നു. കർണാടകത്തിലെ അപ്പികോ പോലെ ചിപ്കോ പ്രസ്ഥാനവും പിന്നീട് വളരെ പ്രസിദ്ധമായി.

1987-ൽ ചിപ്കോ പ്രസ്ഥാനത്തിന് റൈറ്റ് ലൈവ്ലിഹുഡ് പുരസ്കാരം ലഭിക്കുകയുണ്ടായി.

വർഗ്ഗം:ഇന്ത്യയിലെ പരിസ്ഥിതിസംരക്ഷണ സംഘടനകൾ